Οικογενειακές διακοπές στην Χίο: Τα μέρη που πρέπει να επισκεφθείς\n26 Ιουνίου 2021 | 06:57\nΤα μέρη που αξίζει να επισκεφθείς με την οικογένειά σου στην πανέμορφη Χίο.\nΗ Χίος είναι ένα πανέμορφο νησί στο Βόρειο Αιγαίο που διατηρεί ακόμη τον παραδοσιακό του χαρακτήρα. Ένα μικρό νησί που όμως έχεις πολλά να δεις με τους ανθρώπους του να είναι ζεστοί. Το νησί της μαστίχας που περνάς από το γνωστό Κάβο Ντόρο για να το συναντήσεις, μαγεύει πολλές καρδιές κάθε Καλοκαίρι.\nΟι άνθρωποι ζεστοί και φιλόξενοι, τα νερά της Χίου πεντακάθαρα, δροσερά και κρυστάλλινα, σοκάκια και καλντερίμια να μοσχοβολούν μαστίχα, αξιοθέατα που μόνο στην Χίο μπορείς να συναντήσεις. Σίγουρα η Χίος είναι ένα νησί για όλους.\nΔείτε ακόμα Αστυπάλαια : 5 λόγοι που την κάνουν τον πιο must καλοκαιρινό προορισμό\nΕίτε αποφασίσεις να το επισκεφθείς με την οικογένεια, είτε με τους φίλους, το μόνο σίγουρο είναι ότι στην Χίο θα περάσεις καλά. Αν φέτος αποφάσισες να κάνεις οικογενειακές διακοπές κάπου στην Ελλάδα, εμείς είπαμε να σε πείσουμε να επισκεφθείς την Χίο. Διαβάστε παρακάτω:\nΗ Χώρα της Χίου\nΑν βρεθείς στην Χίο θα πρέπει σίγουρα εσύ και η οικογένειά σου να εξερευνήστε την Χώρα της. Θα συναντήσετε νεοκλασικά αρχοντικά, ταβέρνες και μαγαζιά για διασκέδαση. Η καστροπολιτεία στο βόρειο κομμάτι του λιμανιού αποτελεί μάθημα ιστορίας.\nPhoto via: provocateur.gr\nΘα δεις αξιοθέατα διαφορετικών περιόδων αλλά και στιλ, όπως τα οθωμανικά λουτρά και το Μουσείο Ιουστινιάνη. Επίσης αν σε ενδιαφέρουν τα μουσεία, αξίζει να επισκεφθείς το αρχαιολογικό μουσείο, το Βυζαντινό στο Μετζιτιέ Τζαμί του 19ου αιώνα, το Ναυτικό Μουσείο και το Λαογραφικό Μουσείο Αργέντη εντός της Βιβλιοθήκης Κοραή.\nΤέλος η Δημοτική Πινακοθήκη πρέπει σίγουρα να μπει στην λίστα σου. Τέλος δεν πρέπει να μην κάνετε αυτόν τον υπέροχο περίπατο μέχρι τους τέσσερις ανεμόμυλους της Χίου στα Ταμπάκικα που προσφέρουν μοναδικές φωτογραφίες δίπλα στο κύμα. Τέλος υπάρχει και ο Δημοτικός Κήπος με τα φοινικόδεντρα που αποτελεί όαση στην ζέστη.\nPhoto via: travelstyle.gr\nΑν πας στην Χίο δεν μπορείς να παραβλέψεις τα Μαστιχοχώρια. Γραφικοί μεσαιωνικοί οικισμοί που περιβάλλονται από μαστιχόδεντρα, στα νότια του νησιού. Εκεί θα συναντήσεις καλοδιατηρημένα καστροχώρια όπως τα Μεστά που σας περιμένουν να περπατήσετε σε έναν λαβύρινθο από λιθόστρωτα καλντερίμια και ατμοσφαιρικές καμάρες.\nΕπίσης θα πρέπει να δοκιμάσετε και τις αυθεντικές λιχουδιές από μαστίχα, ντόπιο μεστούκικο κρασί και σούμα, ένα απόσταγμα από σύκα. Από τα Μαστιχοχώρια που είναι 24 σε αριθμό το μεγαλύτερο είναι το Πυργί και φημίζεται για τα “ξυστά” του, δηλαδή τα κτίσματα που είναι διακοσμημένα με ασπρόμαυρα μοτίβα.\nPhoto via: travelstories.gr\nΛίγο πιο έξω από το Πυργί βρίσκεται και το μοντέρνο Μουσείο Μαστίχας. Αυτό το μουσείο δεν έχει πολύ καιρό που άνοιξε και είναι σε θέση να μας μάθει περισσότερα πράγματα γύρω από την παραγωγή της μαστίχας αλλά και την καλλιέργειά της. Μάλιστα το συγκεκριμένο προϊόν καλλιεργείται αποκλειστικά στην Νότια Χίο.\nPhoto via: altitude.gr\nΔείτε ακόμα Ακόμη να κάνεις καλοκαιρινές διακοπές στην Λακωνία; Δες ποια μέρη της Λακωνίας αξίζει να επισκεφθείς\nΤο κεφαλοχώρι της Καλαμωτής και οι Ολύμποι είναι επίσης δύο ακόμη καλοδιατηρημένα μαστιχοχώρια. Τέλος αξίζει να σημειωθεί ότι κάθε χωριό διαθέτει και από την δική του παραλία με καταγάλανα κρυστάλλινα νερά που θα σας ανακουφίσουν από την ζέστη.\nΕπισκεφθείτε τις παραλίες Αγία Δύναμη, τα Κάτω Φανά και τα Βρουλίδια κοντά στο Πυργί, αλλά και η βοτσαλωτή Αυλωνιά κοντά στα Μεστά!\nPhoto via: alithia.gr\nΤα Μαύρα Βόλια στην Χίο\nΕίχαμε μιλήσει και στο παρελθόν για τα Μαύρα Βόλια. Μία παραλία στην Χίο που έχει καταφέρει να μαγνητίσει τα βλέμματα παγκοσμίως αφού ενώ έχει πολύ καθαρά και όμορφα νερά, θυμίζει…θρίλερ.\nΠροτού αναφερθούμε και πάλι στα Μαύρα Βόλια αξίζει να ξέρετε ότι η Χίος έχει περίπου στις 90 παραλίες. Δεν θα δυσκολευτείς να βρεις τους γραφικούς όρμους και τις χρυσαφένιες αμμουδιές που δεν έχουν πολλούς τουρίστες ακόμη και στην καρδιά του Καλοκαιριού.\nΌμως όσες παραλίες στην Χίο κι αν επισκεφθείς δεν πρέπει να μην κάνεις μία βουτιά στα τρομαχτικά αλλά και ποιητικά νερά στα Μαύρα Βόλια. Πρόκειται όπως αναφέραμε και πιο πάνω για την πιο ξακουστή παραλία του νησιού. Βρίσκεται λίγα βήματα από το λιμάνι του Εμπορειού.\nΔείτε ακόμα Οι καλύτερες καλοκαιρινές διακοπές είναι το Σεπτέμβρη! Και 7 λόγοι που το επιβεβαιώνουν!\nΗ παραλία αυτή είναι κάπως τρομαχτική από τις φωτογραφίες διότι περιλαμβάνει αποκλειστικά μαύρα βότσαλα. Σε συνδυασμό με τους άγριους βράχους από πίσω, το μέρος παίρνει μία δραματική όψη, βγαλμένη από θρίλερ.\nΕπειδή όμως εμείς δεν θέλουμε να σας τρομάξουμε, οφείλουμε να σας πληροφορήσουμε ότι η συγκεκριμένη παραλία από κοντά δεν είναι καθόλου τρομαχτική. Εντυπωσιακή μόνο θα λέγαμε. Δεν συναντάς συχνά παραλίες που έχουν μόνο μαύρα βότσαλα μέσα και έξω από το νερό άλλωστε.\nΤα Μαύρα Βόλια λέγονται αλλιώς και Μαύρος Γιαλός και συμπληρώνονται και από έναν ακόμη κολπίσκο που ονομάζεται Φώκι. Δημιουργήθηκαν με την έκρηξη του Ηφαιστείου του Ψάρωνα, δυτικά του ορμίσκου του Εμπορείου. Στα Μαύρα Βόλια μπορείς να απολαύσεις λιχουδιές από την καντίνα της παραλίες ή από τις ψαροταβέρνες της περιοχής.\nΑνακαλύψτε και τις Οινούσσες\nΜετά από τα χνάρια των Γενουατών αρχόντων, πάρτε το καραβάκι για το περίφημο σύμπλεγμα των Οινουσσών, στα χνάρια των Αιγνουσσιωτών καπεταναίων!\nΜπορείτε να επισκεφτείτε τις Οινούσσες με καραβάκι απ’ το λιμάνι της Χίου σε λιγότερο από μια ώρα, ή με θαλάσσιο ταξί απ’ τη Λαγκάδα για ακόμα γρηγορότερα. Το άγαλμα της Οινουσιώτισσας γοργόνας θα σας υποδεχτεί κατάλληλα στο λιμάνι της Αιγνούσας.\nΠαρά τη φανερή αρχοντιά και τα κομψά καπετανόσπιτα που στολίζουν τον τόπο, οι Οινούσσες γοητεύουν με τη γνήσια φιλοξενία τους, τη φυσική τους ομορφιά, τους μπλε ορμίσκους και τα πεντακάθαρα νερά – αλλά και τη φανερή αγάπη των κατοίκων τους για τη ναυτιλία.\nΔείτε ακόμα 10+2 λόγοι που θα σε πείσουν φέτος το Καλοκαίρι να επισκεφθείς την Λευκάδα!\nΑπό τα must στο νησί είναι μια επίσκεψη στο Ναυτικό Μουσείο των Οινουσσών στο λιμάνι της Αιγνούσας, έναν φόρο τιμής στην πλούσια ναυτική τους παράδοση. Μη χάσετε και ένα πέρασμα όμως απ’ την Ιερά Μονή “Ευαγγελισμός της Θεοτόκου». Προσφέρει μια καλή ευκαιρία για να εξερευνήσετε το καταπράσινο βορειοδυτικό κομμάτι του νησιού.\nPhoto via: CNN.gr\nΑνάφη: Επισκέψου το διαμάντι των Κυκλάδων το Καλοκαίρι 2021\nΚάλυμνος: Επισκέψου το νησί των σφουγγαράδων για παραδοσιακές διακοπές


ΑΝΤΑΡΣΥΑ Λάρισας: 8 Ιουν 2010\nΑναρτήθηκε από antarsyalarisas στις 6/08/2010 08:17:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΓΑΖΑ: ΙΣΡΑΗΛΙΤΕΣ ΑΠΟ ΓΕΡΜΑΝΙΑ, ΒΡΕΤΑΝΙΑ ΕΤΟΙΜΑΖΟΥΝ ΤΟ ΔΙΚΟ ΤΟΥΣ ΚΑΡΑΒΙ ΕΙΡΗΝΗΣ Πηγή: Ελευθεροτυπία\n«Γνωρίζω, συμπληρώνει, ότι υπάρχουν αρκετοί Ισραηλινοί που αγωνίζονται με θάρρος για μια δίκαιη ειρήνη. Μέσω της αποστολής μας θα δώσουμε μια μοναδική ευκαιρία στο κράτος του Ισραήλ να δείξει στον κόσμο ότι υπάρχει ένας άλλος τρόπος, αυτός του θάρρους και όχι του φόβου, ότι υπάρχει ο δρόμος της ελπίδας και όχι του μίσους». Δεκάδες διαδηλώσεις κατά του ισραηλινού «ρεσάλτο» στον «στολίσκο της Ελευθερίας», γίνονται τις τελευταίες μέρες και μέσα στο ίδιο το Ισραήλ, με συμμετοχή όλου του φάσματος του στρατοπέδου της ειρήνης. Από το «σιωνιστικό» Μέρετς και την κίνηση «Ειρήνη Τώρα», μέχρι τη ριζοσπαστικότερη οργάνωση «Γκους Σαλόμ» (Μέτωπο Ειρήνης), το Κ.Κ. Ισραήλ και τους αναρχικούς.\nΑναρτήθηκε από antarsyalarisas στις 6/08/2010 08:04:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΓΑΖΑ: ΙΣΡΑΗΛΙΤΕΣ ΑΠΟ ΓΕΡΜΑΝΙΑ, ΒΡΕΤΑΝΙΑ ΕΤΟΙΜΑΖΟ...


Ο άνθρωπος που «τάισε» τη Μέρκελ: Φιλική και πρόσχαρη σαν άνθρωπος της διπλανής πόρτας! | Star.gr\nΟ άνθρωπος που «τάισε» τη Μέρκελ: Φιλική και πρόσχαρη σαν άνθρωπος της διπλανής πόρτας!\nΤο «ja» στο κατσικάκι και η selfie της καγκελαρίου στο εστιατόριο της Πλάκας!\n«Κεφάτη και χαμογελαστή» χαρακτηρίζει τη Μέρκελ ο ιδιοκτήτης της ταβέρνας στην Πλάκα στην οποία συνέφαγε η καγκελάριος με τον πρωθυπουργό κατά τη διάρκεια της επίσκεψής της στην Αθήνα πριν από λίγες μέρες.\n«Υποδέχτηκα την καγκελάριο στα γερμανικά, διότι σπούδασα στη Γερμανία και γνωρίζω καλά τη γλώσσα. Ήταν ευδιάθετη, χαιρέτησε όλο το προσωπικό και μάλιστα τους ρώτησε αν θέλουν να βγάλουν φωτογραφίες μαζί της», λέει ο Νίκος Μπλέτσος, ιδ��οκτήτης του εστιατορίου «Στροφή».\nΣύμφωνα με τον ίδιο, η γερμανίδα καγκελάριος ήταν φιλική με όλους και πρόσχαρη και κινήθηκε στον χώρο σαν άνθρωπος της διπλανής πόρτας: «Αφού έφαγε, πήγε στην κουζίνα, μίλησε με το σεφ και έβγαλε φωτογραφίες με το προσωπικό». Ο ίδιος, μάλιστα, είπε στους σερβιτόρους: «Οι φωτογραφίες αυτές είναι πολύ σημαντικές για μένα».\nΤυροκαυτερή, σπανακόπιτα και καπνιστή μελιτζανοσαλάτα «τίμησε» η Μέρκελ για ορεκτικά, ενώ δεν παρέλειψε να δοκιμάσει και την παραδοσιακή χωριάτικη σαλάτα.\nΗ ίδια, ενθουσιάστηκε από την τηγανητή φέτα με μέλι και σουσάμι, ενώ για το κυρίως πιάτο οι επιλογές ήταν τρεις: Κατσικάκι στη λαδόκολλα με γραβιέρα και ντομάτα, το οποίο τίμησε δεόντως η καγκελάριος, φιλέτο σφυρίδας στη σχάρα με βραστές πατάτες και λαχανικά, που ήταν η επιλογή του πρωθυπουργού, και μοσχαράκι κοκκινιστό στο πήλινο με πατάτες, λαχανικά και τυρί.\nΗ Μέρκελ μπορεί να τίμησε το μενού και το γλυκόπιοτο οίνο, εντούτοις αρνήθηκε να δοκιμάσει το επιδόρπιο. Είπε «nein» στην καρυδόπιτα και το κυδώνι με παγωτό.\nΉπιε, όμως, λευκό κρασί και στη συνέχεια ��ήτησε να δοκιμάσει κι ένα ποτήρι κόκκινο, ενώ στο τέλος της βραδιάς «περιποιήθηκε» ένα σφηνάκι λικέρ μαστίχα που της προσφέρθηκε.


Πριν κλείσει καλά - καλά δίμηνο εγκατέλειψε ήδη επενδύσεις που είχε εξαγγείλει\nΜεγάλες ελπίδες είχε δώσει ο νέος Πρόεδρος των ΗΠΑ με την εξαγγελία του πιο εκτεταμένου προγράμματος μαζικών επενδύσεων τα τελευταία σχεδόν ενενήντα χρόνια. Φάνηκε ότι μπορούσαν να δημιουργηθούν οι προϋποθέσεις για να τερματιστεί, μετά από τέσσερεις δεκαετίες, η καταραμένη νεοφιλελεύθερη περίοδος. Μια περίοδος, κατά την οποία δεν επέτρεπαν στο κράτος να επενδύσει την ίδια στιγμή που οι κάτοχοι πλούτου επένδυαν στον διεθνή τζόγο, που είχε πολύ μεγαλύτερα κέρδη από ότι η πραγματική παραγωγή, ενώ ταυτόχρονα οι κοινωνίες φτωχοποιούνταν και ζωές καταστρέφονταν.\nΌμως πριν καλά - καλά περάσει ένα δίμηνο, οι προσδοκίες που δημιουργήθηκαν εξανεμίζονται. Περισσότερα από 1 τρις δολάρια έχει ήδη περικόψει ο Μπάιντεν από το αρχικό του πλάνο, χωρίς να φαίνεται να υπάρχει οποιαδήποτε δυνατότητα, ακόμα και μετά από αυτές τις περικοπές, να γίνει το σχέδιο του αποδεκτό από τους Ρεπουμπλικάνους αλλά και ούτε καν από τους συντηρητικούς Δημοκρατικούς.\nΤα πράγματα είναι ακόμα πιο δύσκολα όσον αφορά την πρόθεσή του να αυξήσει τους φόρους στο μεγάλο κεφάλαιο. Εκεί η αντίσταση είναι ακόμα πιο μεγάλη. Και το ερώτημα που αναδύεται είναι αν μπορεί να καμφθεί, αν οποιαδήποτε κυβέρνηση μπορεί να ακολουθήσει φιλολαϊκή πολιτική, όσο την οικονομία ελέγχει το μεγάλο κεφάλαιο.\nΟ Μπάιντεν προσπάθησε να πετάξει στον κάλαθο των άχρηστων τις νεοφιλελεύθερες συνταγές, που τόσο φανερά έφεραν καταστροφές και στην λειτουργία του συστήματος που ο ίδιος ορκίστηκε να υπηρετήσει ως Πρόεδρος. Ακόμα και να τα κατάφερνε όμως, ακόμα και να έβαζε το πρόγραμμά του ατόφιο σε εφαρμογή, είναι μεγάλες οι αμφιβολίες για πιθανή επιτυχία του.\nΟ νεοφιλελευθερισμός δεν επιβλήθηκε έτσι τυχαία\nΟ νεοφιλελευθερισμός δεν εμφανίστηκε έτσι, διότι κάποιοι το θέλησαν. Ο νεοφιλελευθερισμός, ως σύνολο οικονομικών προτάσεων, ήταν για δεκαετίες περιορισμένος βασικά στα κεφάλια των θεωρητικών του και σε σεμινάρια που παρέδιδαν ο ένας στον άλλο. Ευκαιρία για επέλασή του έδωσε η παγκόσμια κρίση του καπιταλισμού της δεκαετίας του 1970. Ήταν μια κρίση που τερμάτισε τις δυόμιση δεκαετίες της πιο μεγάλης καπιταλιστικής ανάπτυξης.\nΟ νεοφιλελευθερισμός αναδύθηκε ως εναλλακτική λύση, όταν οι συμβατικές καπιταλιστικές πολιτικές των κρατικών παρεμβάσεων παρουσίασαν σοβαρά προβλήματα. Ήταν πάνω στην κρίση της δεκαετίας του 1970 που στήθηκε ο νεοφιλελευθερισμός. Ο νεοφιλελευθερισμός ήταν το τελευταίο καταφύγιο του καπιταλισμού όταν έχασε τη δυνατότητα να αναπτύσσεται. Τι κατάφερε είναι τώρα ορατό σε δισεκατομμύρια ανθρώπους σε όλο τον κόσμο. Δεν μπορεί όμως να διαχωρίζεται από τον καπιταλισμό, δεν είναι κάτι άλλο από αυτόν. Είναι μεγάλο λάθος να θεωρείται ότι η σημερινή παγκόσμια κρίση μπορεί να αντιμετωπιστεί με απλή επιστροφή στις παλιές πολιτικές των κρατικών παρεμβάσεων.\nΟι δημόσιες επενδύσεις είναι απαραίτητες αλλά όχι αρκετές\nΝαι χρειάζονται επενδύσεις, μαζικές επενδύσεις. Χωρίς αυτές, χωρίς το δημόσιο να παίζει καθοριστικό ρόλο, δεν ξεπερνιέται η κρίση. Αυτό είναι πια το άλφα βήτα, αυτό κατάλαβαν τα επιτελεία του Μπάιντεν: «Τέσσερεις δεκαετίες χρόνιας ανεργίας και στάσιμων μισθών έχουν δείξει πόσο σημαντικές είναι οι δημόσιες δαπάνες για συνεχή ανάπτυξη… ο πραγματικός κίνδυνος είναι η λιτότητα…». Αυτά είχε γράψει στις αρχές του χρόνου ο Δημοκρατικός Robert Reich, πανεπιστημιακός και πρώην υπουργός εργασίας των ΗΠΑ. «Ο Τράμπ άφησε πίσω του μια τερατώδη και δύσκολη κατάσταση… και οι πιο μαζικές δημόσιες επεμβάσεις από την εποχή του New Deal είναι ο τρόπος να την αντιμετωπίσουμε».\nΔεν θα ήταν όμως αυτό αρκετό από μόνο του, ακόμα και αν τους άφηναν να τις εφαρμόσουν. Χρειάζονται ριζοσπαστικές αλλαγές για να εξουδετερωθούν οι λόγοι που είχαν οδηγήσει σε κρίση δυόμιση δεκαετίες κρατικών παρεμβάσεων.\nΧρειάζεται ταυτόχρονα να αντιμετωπιστεί το τεράστιο χρέος που κληροδότησαν οι δεκαετίες του νεοφιλελευθερισμού. Το παγκόσμιο συνολικό χρέος έφτασε στα 272 τρις δολάρια τον Σεπτέμβριο, σύμφωνα με το IIF (Institute of International Finance), ότι και να σημαίνει αυτό το ασύλληπτο ποσό. Είναι ωρολογιακή βόμβα στα θεμέλια της παγκόσμιας οικονομίας. Δεν υπάρχει διέξοδος χωρίς διαγραφή του, ή τεράστιου μέρους αυτού. Αυτό όμως απαιτεί την πιο αρμονική, στενή συνεργασία μεταξύ των κρατών και το ζήτημα είναι αν μπορεί αυτό να επιτευχθεί στο σημερινό οικονομικό πλαίσιο, που ο ανταγωνισμός μεταξύ κρατών είναι το κυρίαρχο στοιχείο.\nΔεν υπάρχουν εθνικές λύσεις και αυτό το αντιλαμβάνονται τα κέντρα οικονομικής πολιτικής του παγκόσμιου συστήματος, που προσπαθούν να συντονίσουν, όσο μπορούν, κοινές αντιδράσεις, οι οποίες όμως προσκρούουν στα ανταγωνιστικά εθνικά συμφέροντα, στα πλαίσια ενός παγκόσμιου συστήματος που το κέρδος του ενός είναι ζημιά του άλλου.\nΟι ευθύνες για την παγκόσμια αριστερά είναι τεράστιες, την ίδια στιγμή που φαίνεται ανέτοιμη να αντιμετωπίσει την κατάσταση, θεωρώντας ότι ο νεοφιλελευθερισμός είναι απλά μια κακή παρέκκλιση από την καπιταλιστική ορθοδοξία και ότι αν απαλλαχτούμε από αυτήν θα διευθετηθούν τα τεράστια ζητήματα που ταλανίζουν το παγκόσμιο.


Όσοι Εξαιρούνται Από τη Νηστεία – Islam Guide\nΌσοι Εξαιρούνται Από τη Νηστεία\nΠροκειμένου να διευκολύνει τους ανθρώπους, ο Αλλάχ έχει εξαιρέσει ορισμένους από αυτούς από τη νηστεία. Αυτοί είναι:\n1 κατάσταση των οποίων πρόκειται να χειροτερέψει περαιτέρω με τη νηστεία, επιτρέπεται να διακόψουν τη νηστεία αλλά πρέπει να αναπληρώσουν για τις χαμένες μέρες νηστείας μετά το Ραμαντάν. .\n2 Άνθρωποι που δεν είναι σε θέση να τηρήσουν νηστεία εξαιτίας προχωρημένης ηλικίας ή ασθενείς για τους οποίους δεν υπάρχει ελπίδα ανάρρωσης μπορούν επίσης να διακόψουν τη νηστεία, αλλά πρέπει να ταΐσουν κάποιον ενδεή για κάθε μέρα που χάθηκε, δίνοντάς του 1,5 κιλό της βασικής τροφής που είναι κοινή στη χώρα.\n3 Οδοιπόροι, ενώ μετακινούνται από το ένα μέρος στο άλλο ή κατά τη διάρκεια της προσωρινής κατοικίας τους, η οποία διαρκεί λιγότερο από τέσσερις ημέρες, επιτρέπεται να διακόψουν τη νηστεία τους αλλά πρέπει να αναπληρώσουν τις μέρες νηστείας που έχασαν μετά το Ραμαντάν. Όπως αναφέρει το Κοράνιο: «Και όποιος είναι ασθενής ή σε ταξίδι, τότε θα πρέπει να αναπληρώσει ίσο αριθμό ημερών. Ο Αλλάχ θέλει για σας κάθε ευκολία και δεν θέλει να σας βάλει σε δυσκολίες.» (Σούρα Αλ-Μπάκαρα:185)\n4 Γυναίκες σε έμμηνο ρύση και γυναίκες που βιώνουν μεταγεννητική αιμορραγία απαγορεύεται να νηστέψουν αλλά πρέπει να αναπληρώσουν τον ίδιο αριθμό ημερών μετά το Ραμαντάν. Ακόμη κι αν νηστέψουν δεν θα είναι έγκυρο. (Βλ. σελ. 98)\n5 Έγκυες και θηλάζουσες γυναίκες επιτρέπεται να διακόπτουν τη νηστεία αν φοβούνται πως είναι επικίνδυνη για τις ίδιες ή για τα μωρά τους. Πρέπει, ωστόσο, να αναπληρώσουν για τις μέρες νηστείας που έχασαν μετά το Ραμαντάν.


«Ξημερώνει η μέρα που ο Γιάννης μας θα ξαναγεννηθεί!»: Βρέθηκε δότης που θα σώσει τη ζωή του 17χρονου μαχητή %\n«Ξημερώνει η μέρα που ο Γιάννης μας θα ξαναγεννηθεί!»: Βρέθηκε δότης που θα σώσει τη ζωή του 17χρονου μαχητή\nTo σπουδαιότερο δώρο ζωής!\nΔότης: Πρόκειται για τον Γιάννη Κορδίλα. Ο ίδιος είναι ηλικίας δεκαεπτά ετών και πάσχει από Οξεία Λεμφοβλαστική Λευχαιμία τύπου Β. Το ενδιαφέρον από τους συμπολίτες του ήταν πάρα πολύ μεγάλο. Η στήριξη του κόσμου ήταν τεράστια και το παιδί επέστρεψε νικητής από τη Γερμανία. Αυτό, διότι όλα πήγαν καλά. Αναλυτικότερα:\nΔότης: Τι ανέφερε στην ανάρτησή της, η μητέρα του Γιάννη\nΌπως ανέφερε προ λίγων ωρών σε ανάρτησή της η μητέρα του, κ. Στέλλα Χανιώτη, βρέθηκε ο κατάλληλος δότης. Έδωσε μυελό των οστών για το παιδί της. Ήταν το σπουδαιότερο δώρο της ζωής του! Εφόσον η μεταμόσχευση ολοκληρωθεί με την ίδια επιτυχία, το παιδί θα μπορέσει να επιστρέψει στην Ελλάδα νικητής και να ζήσει όσο το δυνατόν πιο φυσιολογικά, όπως δικαιούται κάθε παιδί.\nΗ μητέρα του Γιάννη, μέσω της σελίδας που έχει δημιουργηθεί για το παιδί, ευχαριστεί για ακόμα μία φορά όσους συνέβαλλαν στο να έχει το παιδί την θετική αυτή πορεία, ενώ υπόσχεται να μας κρατήσει ενήμερους για τις όποιες εξελίξεις.\nΕμείς από την πλευρά μας, οφείλουμε πρώτα απ’όλα να συγχαρούμε την ίδια τη μητέρα που έχει κινήσει γη και ουρανό για να σώσει το παιδί της και βέβαια να ευχηθούμε ο 17χρονος να επιστρέψει το συντομότερο δυνατόν γερός στο σπίτι του.\nΤέλος, οφείλουμε να υπενθυμίσουμε πόσο σημαντικό είναι να γίνουμε όλοι εθελοντές Δότες Μυελού των Οστών και να αυξήσουμε έτσι τις πιθανότητες να σωθούν ακόμα περισσότεροι άνθρωποι από τις πιο φονικές μορφές καρκίνου.\nΑΓΑΠΗΤΟΙ ΜΑΣ ΦΙΛΟΙ,\nΜΕΤΑ ΑΠΟ ΜΙΑ ΠΟΛΥ ΔΥΣΚΟΛΗ ΕΒΔΟΜΑΔΑ ΜΕ ΕΝΤΟΝΕΣ ΠΑΡΕΝΕΡΓΕΙΕΣ, ΞΗΜΕΡΩΝΕΙ Η ΕΥΛΟΓΗΜΕΝΗ ΗΜΕΡΑ ΠΟΥ Ο ΓΙΑΝΝΗΣ ΜΑΣ ΘΑ ΞΑΝΑΓΕΝΝΗΘΕΙ!\nΟ ΔΟΤΗΣ ΕΦΤΑΣΕ ΣΗΜΕΡΑ ΣΤΗ ΜΕΤΑΜΟΣΧΕΥΤΙΚΗ ΜΟΝΑΔΑ ΤΗΣ ΦΡΑΝΚΦΟΥΡΤΗΣ ΚΑΙ ΕΔΩΣΕ ΜΥΕΛΟ ΤΩΝ ΟΣΤΩΝ.\nΕΔΩΣΕ ΤΟ ΜΕΓΑΛΥΤΕΡΟ ΔΩΡΟ ΖΩΗΣ ΣΤΟ ΓΙΑΝΝΗ!\nΗ ΑΓΩΝΙΑ ΚΑΙ Η ΣΥΓΚΙΝΗΣΗ ΜΑΣ ΔΕΝ ΠΕΡΙΓΡΑΦΟΝΤΑΙ!\nΠΡΟΣΕΥΧΟΜΑΣΤΕ ΝΑ ΠΕΤΥΧΕΙ ΚΑΙ ΝΑ ΤΟΥ ΔΟΘΕΙ Η ΕΥΚΑΙΡΙΑ ΝΑ ΖΗΣΕΙ ΑΝΕΜΕΛΑ ΟΠΩΣ ΑΞΙΖΕΙ ΣΕ ΟΛΑ ΤΑ ΠΑΙΔΙΑ, ΜΑΚΡΙΑ ΑΠΟ ΝΟΣΟΚΟΜΕΙΑ, ΘΕΡΑΠΕΙΕΣ ΚΑΙ ΠΑΡΕΝΕΡΓΕΙΕΣ.\nΧΑΡΗ ΣΕ ΟΛΟΥΣ ΕΣΑΣ ΚΑΤΑΦΕΡΑΜΕ ΚΑΙ ΦΤΑΣΑΜΕ ΜΕΧΡΙ ΕΔΩ!\nΟΙ ΠΡΟΣΕΥΧΕΣ ΚΑΙ Η ΑΓΑΠΗ ΣΑΣ ΜΑΣ ΣΥΝΤΡΟΦΕΥΟΥΝ ΟΛΟ ΑΥΤΟ ΤΟ ΔΙΑΣΤΗΜΑ.\nΣΑΣ ΕΥΓΝΩΜΟΝΟΥΜΕ ΓΙΑ ΑΛΛΗ ΜΙΑ ΦΟΡΑ ΠΟΥ ΕΙΣΤΕ ΚΟΝΤΑ ΜΑΣ!\nΣΑΣ ΕΥΧΑΡΙΣΤΟΥΜΕ ΠΟΥ ΓΙΝΑΤΕ ΟΙΚΟΓΕΝΕΙΑ ΜΑΣ!\nΘΑ ΣΑΣ ΚΡΑΤΑΜΕ ΕΝΗΜΕΡΟΥΣ ΓΙΑ ΤΗΝ ΠΟΡΕΙΑ ΤΟΥ ΜΑΧΗΤΗ ΜΑΣ!\nΜΕ ΣΕΒΑΣΜΟ ΚΑΙ ΑΓΑΠΗ,\nΠυροσβέστης συγκινεί: Δίνει νερό σε χελωνάκι μετά τη φωτιά στην Αχαΐα\nΧαρδαλιάς: Θα παρθούν μέτρα για τους εργαζόμενους λόγω του καύσωνα\nΠέτρος Φιλιππίδης: Ανοιχτό να τον βάλουν στο ίδιο κελί με τον Λιγνάδη


Εξελίξεις μετά το σκάνδαλο με τους «μαϊμού» εμβολιασμούς .... | Εφημερίδα "Στόχος" - Stoxos newspaper\nΕξελίξεις μετά το σκάνδαλο με τους «μαϊμού» εμβολιασμούς ....\nΝέο αυστηρό νόμο, με αφορμή του εικονικούς εμβολιασμούς στην Καρδίτσα, φέρνει το υπουργείο Υγείας, όπως προανήγγειλε ο Θάνος Πλεύρης.\nΜετά τις ανακοινώσεις των μέτρων που θα ισχύουν από τις 13 Σεπτεμβρίου, τα περιθώρια για τους ανεμβολίαστους στένεψαν αρκετά. Ωστόσο ορισμένοι από αυτούς βρήκαν το τέχνασμα του εμβολιασμού... «μαΐμού», ώστε να μην κάνουν το εμβόλιο, αλλά την ίδια ώρα να έχουν και όλα τα προνόμια.\nΟ υπουργός Υγείας ζήτησε να διαταχθεί ΕΔΕ και ξεκαθάρισε ότι η κυβέρνηση δεν θα δείξει καμία ανοχή σε τέτοια περιστατικά. «Αναφορικώς με το περιστατικό στην Καρδίτσα για εικονικούς εμβολιασμούς στο ΚΥ Παλαμά επικοινώνησα με τον διοικητή της 5ης ΥΠΕ και του ζήτησα να διατάξει ΕΔΕ και να ενημερώσει άμεσα την εισαγγελία. Δεν θα υπάρχει καμία ανοχή σε τέτοια περιστατικά», έγραψε στο Twitter.\nΟι πληροφορίες αναφέρουν ότι η υπάλληλος, έμπαινε στο σύστημα με κωδικούς τρίτου προσώπου και ο διοικητής της 5ης ΥΠΕ Θεσσαλίας και Στερεάς Ελλάδας, αποκάλυψε ότι η εν λόγω υπάλληλος ομολόγησε την ενοχή της, ενώ δεν απέκλεισε το ενδεχόμενο να υπάρχει και συνεργός.\nΕρχεται νέος αυστηρότερος νόμος για τους «μαϊμού» εμβολιασμούς\nΟπως προανήγγειλε ο Θάνος Πλεύρης μιλώντας στην πρωινή εκπομπή του ΣΚΑΙ και στον δημοσιογράφο Γιώργο Αυτιά «έρχεται ειδικός νόμος για τους μαϊμού εμβολιασμούς».\nΓια την ώρα δεν έχουν γίνει γνωστές οι κυρώσεις που θα περιλαμβάνει ο νόμος, αλλά η κυβέρνηση διαμηνύει ότι δεν θα ανεχτεί τέτοια φαινόμενα που μπορεί να βλάψουν τη δημόσια υγεία.


Τηλεόραση Archives - Page 3 of 3 - viewtag.gr\nHomeART - isΤηλεόραση\n50 αποχρώσεις του γκρι! Muppets version (video)\nΕίναι απολαυστικό , αν και πιστεύω ότι η διανομή είναι λάθος. Η miss Piggy, είναι …>\nΤέσσερις Βρετανίδες και μία Καναδή\nΤέσσερις Βρετανίδες και μία Καναδή. Έτσι για να “σπάσουμε το κατεστημένο” του Χόλυγουντ είπα να …>\nΤο Game of thrones…βγάζει και γέλιο!\nΑπό την παραγωγή της σειράς, την περασμένη Παρασκευή έκανε «πρεμιέρα» στο Σαν Ντιέγκο στο Comic-Con, …>\nΕπιτρέψτε μου να σας πάω λίγο πίσω. Συγκεκριμένα καλοκαίρι του 2005. Ήμουν 13 χρονών και …>


Ξέσπασμα από Παρί Σεν Ζερμέν - Προγνωστικα Στοιχηματος Δωρεαν | Παμε Στοιχημα\nCategory: MasterBet\tPublished: 17 March 2019\nΚαλημέρα και καλή Κυριακή σε όλους. Σημαντικό πρόγραμμα και σήμερα, με παιχνίδια που «καίνε» σε Ελλάδα και Ευρώπη. Πάμε να δούμε τις επιλογές μας.\nΈνας πραγματικός τελικός για τις δύο ομάδες ενόψει της πραμονής τους στην μεγάλη κατηγορία, καθώς όποια ηττηθεί τότε τα πράγματα θα είναι σχεδόν μη αναστρέψιμα. Καλύτερο ποδόσφαιρο παίζει ο ΟΦΗ στα τελευταία του παιχνίδια και σε συνδυασμό με την έδρα δείχνει να είναι πιο κοντά σήμερα στη νίκη.....(1)\nΚαλές εντυπώσεις τουλάχιστον στο μάτι αφήνει η Έμπολι, ανεξαρτήτως αποτελεσμάτων. Οι δύο ομάδες δίνουν μάχη για την αποφυγή του υποβιβασμού και αν κάποια από τις δύο το αξίζει περισσότερο αυτή είναι η Έμπολι. Σαφώς και πρέπει να κερδίσει αυτό το ματς για να ελπίζει βάσιμα ότι θα πετύχει τον στόχο της. Προβάδισμα στον άσο.....(1)\nΣτο κυνήγι της πρωτοπόρου Μπασακσεχίρ παραμένει η Γαλατάσαραϊ και αν θέλει να διατηρήσει πιθανότητες προσπέρασης θα πρέπει να πάει σχεδόν με νίκες μέχρι τέλους. Απέναντι της η απογοητευτική Μπούρσασπορ, που έχει υποχωρήσει στην βαθμολογία και το διπλό πληρώνει καλά.....(2)\nΚλείσιμο με το μεγάλο ντέρμπι στο Σαμπιονά. Η Παρί Σεν Ζερμέν δείχνει αγριεμένη μετά τον αποκλεισμό στο Champions League και πέρα από τη νίκη σήμερα με την μισητή της Μαρσέιγ θέλει ένα μεγάλο σκορ για να ικανοποιήσει τους οπαδούς της. Ως προς αυτό μπορούν να βοηθήσουν και οι φιλοξενούμενοι, οπότε το Over 3,5 δεν μοιάζει καθόλου απίθανο.....(Over 3,5)\nOFI - Levadiakos 1 1,83 stoiximan\nParis St. Germain - Marseille Over 3,5 2,02 stoiximan\nEmpoli - Frosinone 1 1,73 Betshop\nBursaspor - Galatasaray 2 2,13 Betshop


Το νότιο TeamSales επιβεβαιώνει ότι η ομάδα είναι πάνω από όλα\nΣτο μπάσκετ έμαθε να συνεργάζεται. Έξω από τις γραμμές έμαθε πως να ικανοποιεί τη ζήτηση για αθλητική ένδυση, υπόδυση και εξοπλισμό. Ο Κώστας Βαρδαβάς συστήνει το “νότιο” TeamSales που αποτελεί την απάντηση σε οποιαδήποτε ερώτηση (ατομική ή ομαδική) αφορά την αγορά αθλητικού υλικού.\nΤι είναι το TeamSales;\nΤο TeamSales είναι ένα multisite το οποίο προσφέρει προϊόντα μέσα από μία μεγάλη ποικιλία επώνυμων αθλητικών ειδών. Προσφέρει τη δυνατότητα, στους αθλητές να βρουν εύκολα τον εξοπλισμό που χρειάζονται για κάθε αθλητική δραστηριότητα (ΜΠΑΣΚΕΤ-ΠΟΔΟΣΦΑΙΡΟ-ΤΕΝΝΙΣ) όπως και για κάθε σωματείο, να εξοπλίσει τους αθλητές του με αγωνιστικά ρούχα, ρούχα αποστόλων και οποιαδήποτε άλλη απαίτηση μπορεί να έχει μέσα στην λειτουργία του συλλόγου.\nΠως προέκυψε ως ιδέα;\nΗ ιδέα ξεκίνησε μέσα από την ανάγκη να εξελιχθώ επαγγελματικά πέρα από το άθλημα το οποίο τόσα χρόνια εξασκούσα σαν επαγγελματίας. Ετσι το 2011 ξεκίνησα την επιχειρηματική ιδέα, προσδοκώντας μέσα από το ηλεκτρονικό εμπόριο, να διευρύνω τις γνώσεις μου μέσα από τις ανάγκες της αγοράς.\nΤι δουλειά έχει ένας μπασκετμπολίστας στις Online πωλήσεις;\nΣαν εν ενεργεία αθλητής προσπάθησα να καλύψω τις ανάγκες των αθλητών γνωρίζοντας προσωπικά τις απαιτήσεις που έχουν. Οι online πωλήσεις μου έδωσαν την δίοδο για να μπορέσω να τους προσφέρω απλά και άμεσα προϊόντα τα οποία κάνουν η ζωή των αθλητών πιο εύκολη.\nΠοιες “μπασκετικές” αρετές βρίσκεις χρήσιμες στο νέο αυτό εγχείρημα;\nΔεν είναι τυχαίο που το μότο της επιχείρησης στηρίζεται στο να δουλέψουμε μαζί “work together”. Στον αθλητισμό έχω μάθει να συνεργάζομαι, να έχω κοινούς στόχους, υπομονή, επιμονή και το αποτέλεσμα πάντα θα είναι με πρόσημο θετικό. Ετσι νιώθω ότι ο αθλητισμός πάντα έχει να σου δώσει πολλά χαρίσματα αρκεί να λειτουργείς ομαδικά και ταπεινά\nΓραφείο ή γήπεδο;\nΙσορροπία! Για μένα το μυστικό είναι να ξέρεις να συνδυάζεις το χόμπι με την δουλειά. Αν καταφέρεις να κάνεις στην καθημερινότητά σου αυτό που πραγματικά αγαπάς και σου δίνει ευχαρίστηση, τότε είτε στη δουλειά είτε στο γήπεδο είσαι ευτυχισμένος!\nΠως εξελίσσεται σε ελληνικό επίπεδο οι online πωλήσεις; Αγοράζει περισσότερο ιντερνετικά ο Έλληνας;\nΟι πωλήσεις στον ελλαδικό χώρο, μέσω των ηλεκτρονικών καταστημάτων έχει ανοδική πορεία. Οι καταναλωτές μελετάνε το προϊόν το οποίο θέλουν να αποκτήσουν , συγκρίνουν τιμές και υπηρεσίες έτσι ώστε να καταλήξουμε να επιλέξουμε και να προχωρήσουμε σε μία online αγορά.\nΟ Έλληνας αγοράζει ηλεκτρονικά πιο πολύ από κάθε άλλη χρονιά. Υπάρχουν, βέβαια, ακόμα γενιές που είναι παραδοσιακές και επιλέγουν την αγορά από φυσικά κατάστημα, αλλά λόγω των καιρών συγκρίνουν ηλεκτρονικά τις τιμές και επιλεγούν να επικοινωνησουν τηλεφωνικά για παραγγείλουν τα προϊόντα που επιθυμούν.\nΗ έδρα σου είναι στα νότια προάστια; Τυχαίο;\nΗ έδρα μου είναι στα νότια προάστια και συγκεκριμένα στην Άνω Γλυφάδα, στην οδο πανιώνιας 12, για κάθε ενδιαφερόμενο και καθόλου τυχαίο δεν είναι που λειτουργούμε σε ένα σημείο της Αττικής. Είναι ένα προνομιακό προάστιο που μπορείς να προσεγγίσει αλλα και να σε προσεγγίσουν καταναλωτές. Επιλέγω να ζω Nou Pou.


O Σαμαράς σήμερα ξεπουλάει τα ενεργειακά δίκτυα, αύριο ολόκληρη την ΕΛΛΑΔΑ\nΑναρτήθηκε από exomatiakaivlepo την Ιανουαρίου 17, 2014\nΚΟΙΝΗ ΔΗΛΩΣΗ ΤΗΣ ΓΡΑΜΜΑΤΕΙΑΣ ΣΥΝΔΙΚΑΛΙΣΤΙΚΟΥ ΚΑΙ ΤΗΣ ΤΟΜΕΑΡΧΟΥ ΕΝΕΡΓΕΙΑΣ ΤΩΝ ΑΝΕΞΑΡΤΗΤΩΝ ΕΛΛΗΝΩΝ ΡΑΧΗΛ ΜΑΚΡΗ ΓΙΑ ΤΟ ΞΕΠΟΥΛΗΜΑ ΤΟΥ ΑΔΜΗΕ\n«O Σαμαράς σήμερα ξεπουλάει τα ενεργειακά δίκτυα, αύριο ολόκληρη την ΕΛΛΑΔΑ»\n«Η μνημονιακή συγκυβέρνηση της «λευκής εβδομάδας», του coffee break, του Wi-Fi και του αποτυχημένου success story, συνεχίζει να εγκληματεί κατά των Ελλήνων πολιτών, εκχωρώντας τις υποδομές κοινής ωφέλειας.\nΟι κύριοι Σαμαράς - Βενιζέλος πιστοί υποτακτικοί των δανειστών και των ανθρώπων που πόνταραν στην χρεοκοπία της χώρας, διαλύουν τη ΔΕΗ και την παραχωρούν τμηματικά.\nΞεπερνώντας τις ανάγκες των Ελλήνων για φθηνό ρεύμα χαρίζουν τμηματικά τη μεγαλύτερη επιχείρηση, που έπαιξε καθοριστικό ρόλο την μεταπολιτευτική περίοδο.\nΜε ένα νομοσχέδιο fast track, το οποίο αγγίζει τα όρια του σκανδάλου, θα ξεπουλήσουν τον ΑΔΜΗΕ, του οποίου η πραγματική περιουσία υπολογίζεται σε δισεκατομμύρια ευρώ, για ουσιαστικά μηδενικό τίμημα.\nΟι ΑΝΕΞΑΡΤΗΤΟΙ ΕΛΛΗΝΕΣ θα αντισταθούμε σθεναρά σε αυτό.\nΔεν πρόκειται να επιτρέψουμε και να νομιμοποιήσουμε την προσπάθεια παράδοσης της εθνικής περιουσίας δήλωσε κατηγορηματικά ο πρόεδρος των ΑΝΕΞΑΡΤΗΤΩΝ ΕΛΛΗΝΩΝ Πάνος Καμμένος κατά την επίσκεψη της ΓΕΝΟΠ ΔΕΗ στη Βουλή. Τα δίκτυα για λόγους εθνικής ασφάλειας θα παραμείνουν δημόσια. Κάθε συμφωνία ξεπουλήματος που θα κάνουν, θα είναι άκυρη. Θα είμαστε μαζί με τους εργαζόμενους της ΔΕΗ και μέσα και έξω από την Βουλή, στηρίζοντας τον αγώνα τους, όπως ακριβώς στηρίξαμε τους εργαζόμενους της ΕΡΤ.\nΜετά το μαύρο στην ΕΡΤ, δεν θα επιτρέψουμε το σκοτάδι της ΔΕΗ.\nΗ Τομεάρχης Ενέργειας, Βουλευτής Ν. Κοζάνης Ραχήλ Μακρή, στην επιτροπή Παραγωγής & Εμπορίου όπου συζητείται το νομοσχέδιο του ξεπουλήματος του ΑΔΜΗΕ, ως ειδική αγορήτρια των ΑΝΕΞΑΡΤΗΤΩΝ ΕΛΛΗΝΩΝ επισήμανε τα εξής:\n«Οι ΑΝΕΞΑΡΤΗΤΟΙ ΕΛΛΗΝΕΣ θεωρούμε πως το παρόν νομοσχέδιο προσβάλει το κύρος και την ουσία του ελληνικού Κοινοβουλίου και καλούμε την συγκυβέρνηση να το αποσύρει αυτή την στιγμή. Η θέση μας είναι ότι τα δίκτυα ενέργειας της χώρας είναι εθνική περιουσία στρατηγικής σημασίας και σκοπός τους πρέπει να είναι η διασφάλιση της ηλεκτροδότησης όλης της χώρας.\nΤα 11 χιλιάδες χιλιόμετρα καλωδίων, οι 221 υποσταθμοί και κυρίως τα τρία Εθνικά Κέντρα Ελέγχου Ενέργειας ΔΕΝ μπορούν να αποτελούν αντικείμενο συναλλαγής με τα οποιαδήποτε επιχειρηματικά συμφέροντα. Για όλα τα παραπάνω κόπιασαν και πλήρωσαν γενιές και γενιές Ελλήνων.\nΚαταψηφίζουμε ρητά και απερίφραστα το ξεπούλημα του ΑΔΜΗΕ.\nΚαταψηφίζουμε το ξεπούλημα της ΔΕΗ, του ΟΣΕ και όλων των δικτύων στρατηγικής σημασίας.\nΑυτό που λέμε ισχύει για πάντα και δεν θα κάνουμε πίσω. Θα μας βρείτε απέναντι σε κάθε εργοστάσιο, σε κάθε πυλώνα και σε κάθε υποσταθμό που θα επιχειρήσετε να χαρίσετε».\nΉρθε η ώρα να δώσουμε την απάντησή μας στο καθεστώς της υποταγής που ξεπουλά την εθνική περιουσία της χώρας!!!\nΑκόμα και αν χαρίσετε τον ΑΔΜΗΕ εμείς θα τον επανακρατικοποιήσουμε!!!».


Ο ΧΑΦΙΕΣ: Πυρηνικά κατάλοιπα πάνω απο την Ελλάδα και την Ευρωπαϊκή Ένωση!!!\nΠυρηνικά κατάλοιπα πάνω απο την Ελλάδα και την Ευρωπαϊκή Ένωση!!!\nΠολλοί θα έπρεπε να γνωρίζουν πως τα ελαφρά σωματίδια (η σκόνη, πυρηνική ή όχι) ταξιδεύουν απο το ένα μέρος του κόσμου σε ένα άλλο.\nΓια να βρεθεί η πηγή τους κατά προσέγγιση χρησιμοποιούνται μετεωρολογικά μοντέλα.\nΤο θέμα του Ru-106 που παρατηρήθηκε πάνω απο πολλές ευρωπαϊκές χώρες και την Ελλάδα, αφορά μια τέτοια περίπτωση με ερωτηματικό για την πηγή του.\nΤο ρουθήνιο (Ru) πέραν της χρήσης του για ιατρικούς σκοπούς και στη κατασκευή κάποιων εξειδικευμένων θερμοηλεκτρικών γεννητριών με ραδιοισότοπα (RTG) μπορεί να βρεί χρήση και στη παραγωγή πυρηνικών όπλων.\nΤο αλουμίνιο λειώνει στους 666 βαθμούς Κελσίου ενώ το ρουθήνιο στους 2300 βαθμούς Κελσίου.\nΑυτό το κάνει χρήσιμο στη κατασκευή διηπειρωτικών πυραύλων που πρόκειται να επανέλθουν στη γήινη ατμόσφαιρα, όπου απαιτούνται υλικά που να αντέχουν σε υψηλές θερμοκρασίες.\nΔεν θα εξηγήσω τις λεπτομέρειες.\nΕνδιαφέρουσα είναι μια μέτρηση ραδιενέργειας, που βρήκα στο διαδίκτυο και που αφορά τα Χανιά.


Παραδόθηκε στο Νοσοκομείο Λαμίας το ανακαινισμένο Σανατόριο - efthia.gr\n11 Ιουλίου 2019 12 Ιουλίου 2019 0114\nΠραγματοποιήθηκε σήμερα το πρωί στο χώρο του Νοσοκομείου Λαμίας, η τελετή παράδοσης-παραλαβής του πλήρως ανακαινισμένου πρώην Σανατορίου από την Περιφέρεια Στερεάς.\nΣτην εκδήλωση παραβρέθηκε ο Περιφερειάρχης Κώστας Μπακογιάννης, ο Αντιπεριφερειάρχης Φθιώτιδας Θύμιος Καρα’ί’σκος, η υποδιοικήτρια της 5ης ΥΠΕ Παρασκευή Ζαζά, η πρώην υποδιοικήτρια Βίκυ Σκιαδοπούλου και βέβαια η διοίκηση του Νοσοκομείου.\nΟ διοικητής του Νοσοκομείου Βαγγέλης Χατζημαργαρίτης στην ομιλία του τόνισε μεταξύ άλλων:\n«Η ανακαίνιση του κτιρίου αποτέλεσε ένα δύσκολο τεχνικά εγχείρημα, καθώς έπρεπε παράλληλα με την ανακαίνιση και τον εκσυγχρονισμό του, να διατηρηθεί η αρχιτεκτονική κληρονομιά και ο ιστορικός χαρακτήρας του πρώην Σανατορίου Λαμίας, η διατήρηση των οποίων αποτέλεσε ευθύνη όλων μας.\nΟι προσπάθειες μας όμως, δεν περιορίστηκαν στην ολοκλήρωση της ανακατασκευής, αλλά πραγματοποιήσαμε σχεδιασμό για την σύγχρονη αξιοποίηση του, μέσω της αναγνώρισης των αναγκών της περιοχή και συνεπώς της κάλυψη τους.\nΈτσι, σε συνεργασία με την τεχνική υπηρεσία του Νοσοκομείου προσπαθήσαμε να οργανώσουμε σχέδιο λειτουργικής χρήσης των χώρων, το οποίο και εκπονήσαμε και εργαζόμαστε προς την υλοποίηση του.\nΑποτελεί κομβικό σημείο η παραλαβή και χρήση του κτιρίου αυτού, διότι, στις ιδιαίτερα δύσκολες συνθήκες δημοσιονομικής πολιτικής, θα μας δοθεί η δυνατότητα ανάπτυξης νέων υπηρεσιών υγείας και παράλληλα επέκτασης των ήδη υπαρχόντων, προκειμένου να καλύψουμε τις ανάγκες πρόληψης, φροντίδας και αποκατάστασης της υγείας των πολιτών.\nΗ δυνατότητα του κτιρίου: Ανάπτυξη περίπου 200 νέων κλινών και με τις ήδη υπάρχουσες 320 του παρόντος κτιρίου, το νοσοκομείο μας θα συγκαταλέγεται ανάμεσα στα μεγαλύτερα νοσοκομεία της χώρας – με συνολικά 520 κλίνες. Εξαιρουμένων των πανεπιστημιακών και μεγάλων νοσοκομείων της Αθήνας, θα έχουμε την χαρά να είμαστε το μεγαλύτερο περιφερειακό νοσοκομείο της χώρας.\nΜεγάλο στοίχημα παραμένει η έναρξη εργασιών και λειτουργίας της Κλινικής Φυσικής Ιατρικής και Αποκατάστασης, μιας σημαντικής υπηρεσίας για την ευρύτερη περιοχή και τους ασθενείς, η οποία θα διασυνδέεται επιστημονικά με το Πανεπιστήμιο της Πόλης μας».\nΟ διοικητής του Νοσοκομείου ευχαρίστησε: Τον Περιφερειάρχη Στερεάς Ελλάδας Κώστα Μπακογιάννη, τον Αντιπεριφερειάρχη Θύμιο Καραΐσκο, τον προϊστάμενο της τεχνικής υπηρεσίας της Περιφέρειας Τάσο Παπαναστασίου και την τεχνική υπηρεσία της Περιφέρειας για τις αλλεπάλληλες συναντήσεις και την συνεργασία, το Υπουργείο Υγείας, την 5η Υγειονομική Περιφέρεια, το Διοικητικό Συμβούλιο του Νοσοκομείου, τις διοικητικές υπηρεσίες του Νοσοκομείου και κυρίως την υποδιεύθυνση οικονομικού και το τμήμα προμηθειών.\nΚλείνοντας, την ομιλία του ο κ. Χατζημαργαρίτης, αναφέρθηκε σε δύο άτομα, τα οποία ευχαρίστησε ιδιαίτερα «την πρώην Υποδιοικήτρια της 5Ηης Υ.ΠΕ Βίκυ Σκιαδοπούλου, η οποία πρωτοστάτησε για την ολοκλήρωση των μελετών και την ένταξη του έργου στο ΕΣΠΑ την περίοδο 2010-2011 και τον Άρη Τσελίκα, προϊστάμενο της υποδιεύθυνσης τεχνικής υπηρεσίας του νοσοκομείου μας, ο οποίος αποτέλεσε την ψυχή του έργου, και με την εξαιρετική συνεργασία, επιμονή και υπομονή του εργάστηκε για τον σκοπό της ολοκλήρωσης των εργασιών και διαμέσου αυτού όλη την τεχνική υπηρεσία, που ως αφανείς ήρωες εργάστηκαν και εργάζονται σκληρά για την υποστήριξη του Ιατρικού και Νοσηλευτικού έργου του Νοσοκομείου».\nΑπό την πλευρά του ο Περιφερεριάρχης Κ. Μπακογιάννης στην ομιλία του υπογράμμισε: «Τα πολλά λόγια περιττεύουν γιατί σήμερα μιλάνε τα έργα. Τα έργα και οι παρεμβάσεις που έγιναν στο Γενικό Νοσοκομείο Λαμίας για τα οποία είμαστε περήφανοι, αποτελούν υποχρέωση της Περιφέρειας στους φορολογούμενους πολίτες. Ένα μεγάλο ευχαριστώ σε όλους αυτούς που εργάστηκαν για να έχουμε σήμερα αυτό το σπουδαίο αποτέλεσμα. Τα τελευταία χρόνια βελτιώνουμε καθημερινά τις υπηρεσίες Υγείας για χιλιάδες ανθρώπους και ταυτόχρονα δίνουμε τη μάχη για να ανταποκριθεί και το κράτος στις υποχρεώσεις του απέναντι τους. Το νοσοκομείο θέλει μια διαρκή μάχη για να κρατιέται όρθιο. Κι αυτή τη μάχη δεν πρέπει να την δίνουν μόνοι τους οι γιατροί, το νοσηλευτικό προσωπικό και η διοίκηση, αλλά όλοι μας να είμαστε μια γροθιά. Αυτό είναι που περιμένουν από εμάς οι πολίτες. Δεν σταματάμε την δουλειά μέχρι την τελευταία μέρα».


Filed Under: Τηλεόραση Tagged With: Alpha, OTE, OTE TV, Vermantia, Σκάι\nΑνεβαίνει ο Real FM\nΚαι νέα άνοδος για το Real FM. Την βδομάδα 6-12/05/2014 ο Real FM συγκέντρωσε 182 αστάθμιστες απαντήσεις, έχοντας μεγάλη διαφορά από το δεύτερο Μελωδία με 156 απαντήσεις και τον τρίτο Σκάι με 113. Ο Δίεση είχε 11 ο Dee Jay και ο Sfera από 108 ο καθένας, ο Ρυθμός 103, ο RED 99, o Easy 98 και ο Κiss 97.\nFiled Under: Μετρήσεις, Ραδιόφωνο Tagged With: Dee Jay, Easy, Kiss, Real FM, RED, Sfera, Δίεση, Ρυθμός, Σκάι\nΟι εκλογές στο Σκάι\nΤην Κυριακή 18 Μαΐου οι εκλογές για το νέο αυτοδιοικητικό χάρτη της Ελλάδας στην τηλεόραση του ΣΚΑΙ. Στις «Εκλογές 2014» ψηφίζουμε ΣΚΑΪ. Από τις 6 το πρωί ο Γιώργος Αυτιάς και η Μάγδα Τσέγκου καταγράφουν την έναρξη της εκλογικής αναμέτρησης και το άνοιγμα της κάπλης σε όλη τη χώρα. Ο Βασίλης Λυριτζής και ο Δημήτρης Οικονόμου παίρνουν τη σκυτάλη της εκλογικής ενημέρωσης στις 9.00 το πρωί και μέχρι τις 12.00 το μεσημέρι δίνουν τον παλμό των εκλογών. Από τις 12.00 και μέχρι τις 2.00 το μεσημέρι η Άννα Μπουσδούκου, ο Χρήστος Κούτρας και ο Γιάννης Ντζούνος βρίσκονται στον εκλογικό ρυθμό της ημέρας. [Read more…]\nFiled Under: Τηλεόραση Tagged With: Σκάι\nΠετάει ο ΑΝΤ1!\nΣτο 21% εκτοξεύτηκε ο ΑΝΤ1 αφήνοντας το Mega στο 17,7%, ενώ ο Alpha ανέβηκε στο 16,5%. Πτώση για το Star στο 10,9%, για το Σκάι στο 7,2% και για τη ΔΤ στο 5%. Απώλειες και για το E-TV το οποίο έπεσε στο 2,7% μετά και τη μετακίνηση του Γ. Τράγκα.\n28/4/ – 4/5/2014 21/4/ – 27/4/2014\nΑΝΤ1 21% 18,2%\nMEGA 17,7% 1,76%\nAlpha 16,5% 15,9%\nStar 10,9% 10,8%\nΣΚΑϊ 7,2% 7,6%\nΔΤ 5% 6,7%\nE-TV 2,7% 3%\nΜακεδονία TV 0,6% 0,7%\nFiled Under: Μετρήσεις, Τηλεόραση Tagged With: "ΔΤ", E TV, Mega, Star, ΑΝΤ1, Μακεδονία TV, Σκάι\nΜετακίνηση λόγω απόψεων…\nΆγνωστο παραμένει, το τι θα πράξει η Κατερίνα Ακριβοπούλου στο Σκάι. Η εκπομπή της στο ραδιόφωνο μετακινήθηκε από τη 1.00 το μεσημέρι στις 7.00 το απόγευμα, ως δείγμα ενόχλησης της διοίκησης στις απόψεις που εξέφραζε στην εκπομπή του Νίκου Ευαγγελάτου.\nFiled Under: Ραδιόφωνο, Τηλεόραση Tagged With: Κατερίνα Ακριβοπούλου, Νίκος Ευαγγελάτος, Σκάι\nΝέος Σκάι με υπογραφή Μαλέλη\nΑπό το Καλοκαίρι θα αρχίσει να χτίζει το νέο πρόγραμμα του τηλεοπτικού Σκάι, ο Σταμάτης Μαλέλης, με το Γιάννη Αλαφούζο να έχει τον τελικό λόγο. Αναμένεται να εμφανιστούν νέα πρόσωπα, αλλά και αλλαγές στο ραδιόφωνο.\nFiled Under: Ραδιόφωνο, Τηλεόραση Tagged With: "Δίκη στο Σκάι", Σκάι, Σταμάτης Μαλέλης\nΠέμπτος ο Σκάι 100.3\nΠρώτος ο Real FM και για το διάστημα 17/3-13/4/2014 της Focus ΑΕΜΑΡ με ποσοστό 13,9% διατηρώντας τις δυνάμεις του. Αντιθέτως, ο Σκάι 100,3 έχασε κι άλλο έδαφος και υποχώρησε στο 8,7% χάνοντας μια ποσοστιαία μονάδα μέσα σε νέα μήνα. Ο άλλος σταθμός του ομίλου, ο Μελωδία παραμένει δεύτερος με 11,1% ενώ στην τρίτη θέση είναι ο Dee Jay με 9,4%. Ο Δίεση ανέβηκε στην τέταρτη με 9%. Ο Ρυθμός «συγκατοικεί» με το Sfera στο 8,4%, ο RED έχει 7,9%, ο KISS και ο Easy από 7,5% και ο NovaΣπορ FM 7,2%.\nFiled Under: Παραπομπές, Ραδιόφωνο Tagged With: Dee Jay, KIS, NovaΣπορ FM, Real FM, RED, Sfera, Δίεση, Μελωδία, Ρυθμός, Σκάι


ΕΙΜΑΣΤΕ ΕΛΛΗΝΕΣ: ΔΕΝ ΕΚΧΩΡΟΥΜΕ ΓΗ ΚΑΙ ΨΥΧΗ ΔΕΝ ΕΚΧΩΡΟΥΜΕ ΓΗ ΚΑΙ ΨΥΧΗ Είμαστε Έλληνες\nΟ στόχος τού εμποράκου των εθνών και των ντόπιων αθυρμάτων του είναι να μάς κλέψουν τον πλούτο που διαθέτουμε στη γη μα και την ψυχή. Όλα για το χρήμα και τις ενεργειακές πηγές μας. Οι μισέλληνες θέλουν να διαφεντέψουν την περιοχή ένεκα των προσοδοφόρων περασμάτων και τού γεωστρατηγικού χαρακτήρα τής Ελλάδος. Και το κάνουν στις πλάτες τού ελληνικού λαού προκειμένου να διαλύσουν το Έθνος μας.\nΟ Παγκοσμιοποιητής Τύραννος θέλει την κατάργηση των εθνικών κρατών. Για να το πετύχει αυτό δεν θέλει αντιπάλους που δίδουν το δήθεν κακό παράδειγμα τής ελευθερίας. Ο μόνος γνήσιος αντίπαλος τού σιωνιστικού νεοταξισμού είναι η Ελλάδα τού Πατριωτισμού και τού Ήθους. Αλλά αυτή η Ελλάς δεν μπορεί να είναι το ψευτορωμέϊκο των τραπεζιτών και των εξευτελιστικών διαπραγματεύσεων, αλλά η Ελλάς Πιστών Ελλήνων Εθνικιστών.\nΟ πλανήτης όλος βράζει. Η στημένη οικονομική κρίση είναι έτοιμη να δώσει τη σκυτάλη στον επόμενο παγκόσμιο πόλεμο. Πολεμικές ετοιμασίες και κινητοποιήσεις βασισμένες επάνω στο αίσθημα τής αυτοσυντήρησης που ζούμε κι εμείς στο μνημονιακό ψευτορωμέϊκο συμβαίνουν διαρκώς. Ο Νεοταξισμός ζώνει όλους όσους φοβάται με όλεθρο. Όμως αυτό δεν φρονηματίζει τούς δωσίλογους τής αστικής κοινοβουλευτικής τυραννίας που μάς πάνε κατευθείαν στο στόμα τού λύκου.\nΈχουμε φτάσει στο σημείο να συζητούνται αναμείξεις ψευτοσυμμαχικών στρατών σε ελεύθερα κράτη, όπως η Ουκρανία, προκειμένου να χτυπηθεί ουσιαστικά η Ρωσία. Είναι πράματα που έχουμε ακούσει να ονειρεύονται κάποιοι και για την Μεγάλη Πατρίδα μας Ελλάδα, με το θράσος των οικονομικών κατακτητών να ξεφεύγει διαρκώς από κάθε όριο.\nΦτάσαμε στο σημείο να ακούσουμε πως σε μια τηλεδιάσκεψη που έγινε τις προάλλες, οι δοσατζήδες των εθνών είπαν στην ψευτοκυβέρνηση να εξασφαλίσει καταλύματα σε όσους Έλληνες χάσουν τα σπίτια τους προκειμένου να κάνουν τάχα κοινωνική πολιτική!\nΗ δε εγκληματική καθεστωτική συμμορία με τα επικοινωνιακά τους παπαγαλάκια διατηρούν τις ακρολογίες τους, ψάχνοντας κατηγορίες σε βάρος τού Λαϊκού Εθνικιστικού Κινήματος. Λάβροι όταν λέγουν τα ψεύδη τους για τους Έλληνες Εθνικιστές, ενώ την ίδια στιγμή χαϊδεύουν τα αυτιά στο παρακράτος που τούς κάνει όλες τις βρώμικες δουλειές.\nΕίναι τα ίδια παπαγαλάκια που λένε πως αντιστέκονται τάχα οι πολιτικάντηδες στις μαζικές απολύσεις, στους γενικευμένους πλειστηριασμούς, στην πλήρη εξαθλίωση των Ελλήνων που ζητούν οι εμπαθείς διεθνείς τοκογλύφοι. Με τη διαφορά πως την ίδια εμπάθεια έχουν και οι ψευτορωμιοί, όταν συζητούν σε κρυφά και φανερά δωμάτια τις εξωφρενικές απαιτήσεις τού μισελληνισμού. Εμπάθεια έναντι των Αληθινών Ελλήνων που αγωνίζονται για Δυνατή Ελλάδα. Οι δωσίλογοι θέλουν να κρατήσουν τις θεσούλες τους, με το σχέδιο διαλύσεως τής Ελλάδος να προχωράει.\nΦτάσαμε στα Σημεία των Καιρών όπου τα παράλογα περνιούνται για λογικά και τα ανώμαλα για ομαλά. Ακούσαμε υπάλληλο να ζητάει αντί μισθού ένα πιάτο φαγητό. Ακούσαμε σε τηλεοπτική εκπομπή μεγάλου καναλιού να λένε σε αφιέρωμα για την Ίμβρο πως το τουρκοπατημένο νησί μας δεν είχε ποτέ Μητέρα Πατρίδα αλλά δύο μητριές, μία εκ των οποίων την Ελλάδα μας! Μάθαμε πως η Άγκυρα επιχειρεί άνευ αντιστάσεων να βάλει την τουρκική γλώσσα στα νοσοκομεία και το δημόσιο βίο τής Θράκης, όταν ο στρατός της προκαλεί και ο Ελληνικός Στρατός απαντά.\nΑυτή η εσωτερική γενοκτονία δεν πρόκειται να συνεχιστεί. Θα ανατραπεί, είτε το θέλει ο συστημικός ραγιαδισμός είτε όχι. Δεν πρόκειται να κάνουμε τόπο για να περάσουν στη Γη των Ηρώων και των Αγίων οι προαιώνιοι εχθροί μας ώστε να την κάνουν δική τους. Δεν θα αφήσουμε εμπόρους και εποικιστές να κλέψουν τον κόσμο μας που έχουμε χτίσει με ιδρώτα και αίμα. Η Ελλάς είναι ένας πλούσιος και ευλογημένος τόπος Ελλήνων και μόνον. Όπως ακριβώς θα παραμείνει.\nΤο Εθνικοκοινωνικό Κίνημα διαθέτει βούληση για να γενεί η Ελλάς Μεγάλη Δύναμη, γιατί αυτή είναι η μόνη οδός για να διαθέσουμε ελευθέρως την προσωπικότητα μας ως λαός στην προκοπή και την ισχύ κοινωνίας και έθνους. Ο μόνος τρόπος για να πετύχουμε στην αποστολή μας είναι καθαρίσουμε την αυλή μας από βέβηλους και βαρβάρους. Να κάνουμε τη γη μας ταμπούρι και εργαστήριο ελληνικότητας. Να αντλήσουμε τον πλούτο τής γης μας με όπλο τον πλούτο τής ελληνικής ψυχής.\nΕίμαστε οι Πρώτοι τής Οικουμένης κι όχι οι έσχατοι. Ο Εθνικισμός μας δεν είναι μίσος, όπως λέγουν τα παντοειδή παράσιτα, σοσιαλφιλελεύθερα και μαρξιστικά, αλλά απέραντη και απόλυτη αγάπη για το Έθνος, για το λαό, για τα παιδιά μας, για τα χώματα που μάς ανέθρεψαν. Ενάντια στην παράνοια τής παγκοσμιοποίησης, εμείς οι Αληθινοί Έλληνες παραθέτουμε την λογική τής Εθνικής Ανεξαρτησίας και την Ενότητα των Ελλήνων.\nΚοινή απόφαση Ελληνισμού και Εθνικισμού είναι να φτιάξουμε με τα χέρια μας Πολιτισμό και Ηγέτιδα Ελλάδα. Τη δε ελευθερία μας να τη στηρίξουμε σε μια εθνικά κυρίαρχη και εδαφικά αποκαταστημένη Πατρίδα.\nΑναρτήθηκε από karachalios-spiros στις 12:39 μ.μ.


Μπανόφι κέικ με κακάο ΙΟΝ – ION Sweets\nΠιάτο : Κέικ, τάρτες & τσουρέκια, Εύκολα & απλά\nΣυστατικά : ηλιέλαιο, ΙΟΝ Κακάο, ΙΟΝ Κουβερτούρα Κλασική, κανέλα, μπανάνα, baking powder, πορτοκάλι, αβγά, αλάτι, αλεύρι, γάλα, ζάχαρη\n360γρ μπανάνες (περασμένες στο μπλέντερ)\n4κσ κακάο ΙΟΝ\n1/2κγ κανέλλα σκόνη\n6κσ κορν φλάουερ\n80γρ χυμός μπανάνα\n350γρ χυμός μπανάνα\n2 τμχ ζαχαρούχο γάλα\n1.Για το κέικ: Στο μίξερ με το σύρμα χτυπάμε την ζάχαρη με τα αυγά και το αλάτι μέχρι να αφρατέψουν καλά. Έπειτα προσθέτω το γάλα, το ηλιέλαιο και το ξύσμα και συνεχίζω το χτύπημα. Προσθέτω τον πουρέ από τις μπανάνες, και εκτός μίξερ προσθέτω το αλεύρι την σοκολάτα το μπέικιν και το κακάο. Ψήνω στους 170 βαθμούς για περίπου 40-50 λεπτά ανάλογα τον φούρνο. Αφήνω να κρυώσει 10 λεπτά πριν ξεφορμάρω.\n2.Για την κρέμα: Σε ένα κατσαρολάκι ζεσταίνουμε το γάλα με την ζάχαρη. Σε μια μπασίνα χτυπάμε καλά τους κρόκους και το κορν φλαουερ. Μόλις ζεσταθεί καλά το γάλα το ρίχνουμε σιγά σιγά ανακατεύοντας καλά στην μπασίνα με τους κρόκους. Έπειτα ξαναγυρνάμε το μείγμα στο κατσαρολάκι ανακατεύοντας συνεχώς σε μέτρια φωτιά μέχρι να κοχλάσει. Τέλος εκτός φωτιάς προσθέτουμε το βούτυρο παγωμένο, τον χυμό μπανάνα,το ξύσμα και την κανέλα (ανάλογα με την προτίμηση μας). Κρυώνουμε στο ψυγείο με μια μεμβράνη να εφάπτεται.\n3.Για το γλάσο: Σε ένα μπολ ανακατεύω τα υλικά με ένα σύρμα μέχρι να διαλυθεί η ζάχαρη. Αποθηκεύω για λίγο στο ψυγείο πριν γλασσάρω το γλυκό.\n4.Για την καραμέλα: Σε μια κατσαρόλα βράζω σε μέτρια θερμοκρασία τα γάλατα για 4-5 ώρες. Αφήνω να κρυώσουν πριν τα χρησιμοποιήσω.\n5.Στήσιμο γλυκού: Κόβω το κέικ σε 3 οριζόντια πατώματα και στο ενδιάμεσο τοποθετώ από μία στρώση κρέμας και λεπτές φέτες μπανάνας και καραμέλα. Στο τελευταίο πάτωμα(πάνω πάνω) τοποθετώ μια στρώση κρέμας, και αφού παγώσει λίγο(στο ψυγείο) τοποθετώ το γλάσσο, από πάνω χονδροκομμένες μπανάνες και διακοσμώ με το καραμελωμένο ζαχαρούχο. Αν θέλω διακοσμώ με τρούφα σοκολάτας.\nFondue σοκολάτας με σουβλάκι μούρων


Γυμναστική: Ποια ώρα της ημέρας αποδίδει περισσότερο; Τι λένε οι ειδικοί\nΑρχική/Υγεία/Γυμναστική: Ποια ώρα της ημέρας αποδίδει περισσότερο; Τι λένε οι ειδικοί\nΠολύς κόσμος έχει την συνήθεια να ξυπνάει πολύ νωρίς το πρωί για να κάνει το πρόγραμμα της γυμναστικής του. Αυτό συμβαίνει επειδή πολλοί έχουν πολύωρη και απαιτητική εργασία και το βράδυ είναι κουρασμένοι, ενώ για άλλους είναι ιδιαίτερα αναζωογονητικό να ξεκινά η ημέρα με γυμναστική κάτι που τους κρατά σε θετική διάθεση καθ΄ όλη τη διάρκεια της .\nΕίναι όμως το πρωί η καλύτερη ώρα για την άθληση;\nΣύμφωνα με μια νέα μελέτη η απογευματινή γυμναστική έχει καλύτερα αποτελέσματα για ορισμένους ανθρώπους,, η οποία εξέτασε άνδρες που διατρέχουν κίνδυνο ή έχουν διαγνωστεί με διαβήτη τύπου 2. Η μελέτη διαπίστωσε ότι οι συμμετέχοντες που γυμνάζονταν το απόγευμα, είχαν περισσότερα μεταβολικά οφέλη, καθώς και θετικότερες επιδράσεις στην απόδοση της άσκησης και στη μάζα λίπους, σε σύγκριση με τους συμμετέχοντες που γυμνάζονταν το πρωί.\nΟι ερευνητές λένε ότι δεν γνωρίζουν ακριβώς γιατί η απογευματινή άσκηση μπορεί να οδηγήσει σε καλύτερα αποτελέσματα – είναι πιθανό να οφείλεται σε συνδυασμό παραγόντων και χρειάζεται περισσότερη έρευνα – αλλά μπορούν να υποθέσουν με βάση όσα είναι γνωστά για την ανθρώπινη φυσιολογία και τον βιολογικό συγχρονισμό.\n«Το σώμα μας έχει ένα βιολογικό ρολόι και αυτό ρυθμίζει πολλές διεργασίες στο σώμα και αυτές οι διεργασίες έχουν ρυθμό», δήλωσε ο συγγραφέας της μελέτης Πάτρικ Σράουεν, καθηγητής Μεταβολικών Πτυχών του Διαβήτη Τύπου 2 στο Πανεπιστήμιο του Μάαστριχτ στην Ολλανδία.\n«Ορισμένες από αυτές είναι γνωστές, όπως η θερμοκρασία του σώματος και η αρτηριακή πίεση», πρόσθεσε. Τα βιολογικά μας ρολόγια επηρεάζουν τον μεταβολισμό μας, καθώς και το αν το σώμα μας καίει λίπος ή υδατάνθρακες σε συγκεκριμένες ώρες. Και για τους συμμετέχοντες στη μελέτη που ήταν παχύσαρκοι ή κινδύνευαν για διαβήτη τύπου 2, αυτές οι διαδικασίες καύσης λίπους ήταν καλύτερες τις απογευματινές ώρες.\n«Είστε σε εγρήγορση μέσα στην ημέρα, είστε πιο ξύπνιοι, είχατε την ευκαιρία να τροφοδοτήσετε το σύστημα λίγο περισσότερο», εξήγησε ο Σον Άρεντ, καθηγητής και πρόεδρος του τμήματος επιστήμης της άσκησης στο Πανεπιστήμιο της Νότιας Καρολίνας, ο οποίος δεν συμμετείχε στη μελέτη.\nΟι υψηλότερες θερμοκρασίες του σώματος το απόγευμα μπορεί επίσης να βοηθήσουν τη μυϊκή απόδοση, σχεδόν σαν ένα ενσωματωμένο καθημερινό ζέσταμα.\n«Εάν φάτε τη λάθος ώρα της ημέρας, ή αν παραμείνετε αδρανείς τις ώρες που θα έπρεπε να είσε ενεργοί, τότε αυτό μπορεί να έχει σημαντικό αντίκτυπο», πρόσθεσε ο Σράουεν. «Τα καλά νέα είναι ότι μπορείτε επίσης να το χρησιμοποιήσετε προς όφελός σας».\nΕάν δεν τσιμπολογάτε το απόγευμα και αποφεύγετε τα γεύματα αργά το βράδυ, επίσης μπορεί να έχει μεγάλο αντίκτυπο στο βάρος και τη συνολική υγεία ενός ατόμου. Άλλες μελέτες έχουν δείξει ότι όσοι τρώνε αργά τείνουν να καταναλώνουν περισσότερες συνολικές θερμίδες από εκείνους που τρώνε νωρίτερα μέσα στην ημέρα.\nΟ Άρεντ είπε επίσης ότι είναι σημαντικό να τρώτε πρωτεΐνες μετά από μια προπόνηση, αλλά ο ακριβής χρόνος αυτής της πρόσληψης θρεπτικών συστατικών μετά την άσκηση μπορεί να είναι ευέλικτος – οπότε μην αισθάνεστε την ανάγκη να φάτε κάτι αμέσως μετά την άσκηση.\nΗ ποιότητα της άσκησης είναι σημαντική\nΓια πολλούς ανθρώπους, η επαρκής άσκηση είναι πολύ πιο σημαντική από το να γυμναστούν τη σωστή ώρα. «Η ποιότητα της προπόνησής σας και της συνολικής διατροφής σας είναι σημαντικοί παράγοντες», δήλωσε ο Άρεντ. «Υπάρχει βέλτιστη ώρα; Ναι, είναι αυτή που θα κάνετε με συνέπεια».\nΟ επιστήμονας πρόσθεσε επίσης ότι οι κιρκάδιοι ρυθμοί είναι ρυθμιζόμενοι, οπότε με λίγη επιμονή, ένας νυχτερινός τύπος μπορεί να συνηθίσει να γυμνάζεται το πρωί, αν αυτό του πιο είναι πρακτικό.\n«Αν προπονείστε με συνέπεια μια συγκεκριμένη ώρα της ημέρας, τότε θα προσαρμοστείτε σε αυτή», εξήγησε. Ωστόσο δεν θα πρέπει να θυσιάζετε τον ύπνο σας προκειμένου να προπονηθείτε νωρίς, επειδή η συνολική ποιότητα του ύπνου είναι πιο σημαντική.\nΗ έρευνα δείχνει επίσης ότι η άσκηση μπορεί να οδηγήσει σε καλύτερη ποιότητα ύπνου είτε γίνεται το απόγευμα είτε το βράδυ, αρκεί να είναι τουλάχιστον 90 λεπτά πριν από τον ύπνο.\nΓυμναστείτε σα να παίζετε\nΟι αθλητές ή εκείνοι που προπονούνται για κάποιο αγώνα, καλό είναι να γυμνάζονται την ίδια ώρα της ημέρας με το αθλητικό γεγονός. Ωστόσο, η ώρα της ημέρας μπορεί να είναι ένας λιγότερο σημαντικός παράγοντας για αθλήματα όπως το τρέξιμο απόστασης ή η ποδηλασία. Όσοι στοχεύουν σε υψηλές επιδόσεις, δύναμη και ισχύ, η απογευματινή άσκηση εξακολουθεί να βρίσκεται στην κορυφή της λίστας. Σύμφωνα με τον επιστήμονα, οι καλύτερες ώρες είναι μεταξύ 1 μ.μ. και 6 μ.μ.\nΤο δημητριακό που «υπόσχεται» αδυνάτισμα και απώλεια λίπους\nΆνοια: Το… άγνωστο σύμπτωμα που εκδηλώνεται μετά το απόγευμα\nΤα ηλεκτρονικά τσιγάρα δεν βοηθούν τους καπνιστές να κόψουν το κάπνισμα


Γήπεδο Προσφυγικών!: Πάει πάλι πίσω;\nΠαρασκευή, 26 Ιουνίου 2020 12:07\nΌπως είχε αναφέρει η «Γ» στο προχθεσινό της φύλλο ο πρόεδρος της ΕΠΣ Αχαϊας, Αγγελος Δανιήλ αυτές τις ημέρες τρέχει… με σκοπό να λύσει πολλά θέματα όσο αφορά τα γήπεδα της Αχαϊας.\nΤην Δευτέρα είχε συνάντησης με τον Αντιπεριφερειάρχη Επιχειρηματικότητας, Έρευνας και Καινοτομίας, Φωκίωνα Ζαϊμή για το γήπεδο του Αχιλλέα στην Αγυιά.\nΠριν από λίγη ώρα είχε νέα συνάντηση με τον Περιφερειάρχη, Νεκτάριο Φαρμάκη αλλά και τον Δήμαρχο Πατρέων, Κώστα Πελετίδη για το γήπεδο των Προσφυγικών. Αυτή η συνάντηση όμως όπως φαίνεται ότι είχε τα αναμενόμενα αποτελέσματα, καθώς η πρόταση της Περιφέρειας, είναι να γίνει εκ νέου διαγωνισμός.\nΜε απλά λόγια «φέξε μου και γλίστρησε» και εφόσον επιλεγεί αυτή η διαδικασία το λιγότερο που θα χρειαστεί να ανακατασκευαστεί το γήπεδο είναι δυο χρόνια.\nΠλέον η ΕΠΣ Αχαΐας μαζί με τον Δήμο αναζητά άλλες λύσεις, έτσι ώστε το γήπεδο να «ζωντανέψει» πολύ πιο σύντομα από την πρόταση της Περιφέρειας.\nΠερισσότερα σε αυτή την κατηγορία: « Νέα φιλική νίκη για τους παλαίμαχους Πάτρας Πανηλειακός: Πυκνώνει το ενδιαφέρον ενόψει της Κυριακής ! »


"Εγγύηση" το Kaspersky Internet Security | techpress.gr\n“Εγγύηση” το Kaspersky Internet Security\nArchive-HOME / Νέα / Νέα πληροφορικής / “Εγγύηση” το Kaspersky Internet Security\nΤο Kaspersky Internet Security διακρίθηκε από τον ανεξάρτητο οργανισμό AV-Comparatives μετά από δοκιμές για τις επιπτώσεις των λογισμικών ασφαλείας στις επιδόσεις του υπολογιστή.\nΤο Kaspersky Internet Security έλαβε την υψηλότερη διάκριση “Advanced +” από τον ανεξάρτητο οργανισμό AV-Comparatives, βάσει των αποτελεσμάτων έρευνας που πραγματοποιήθηκε από το ερευνητικό εργαστήριο. Η έρευνα αποτελείτο από μια σειρά δοκιμών, οι οποίες είχαν σχεδιαστεί για την αξιολόγηση των επιπτώσεων των λογισμικών ασφαλείας στις επιδόσεις ενός υπολογιστή.\nΟι δοκιμές επιδόσεων του οργανισμού AV-Comparatives διενεργούνται τακτικά κι έχουν ως στόχο την αξιολόγηση των επιπτώσεων των λύσεων ασφαλείας στις επιδόσεις ενός υπολογιστή, με βάση διάφορα σενάρια για τις δραστηριότητες ενός χρήστη. Οι ειδικοί παρακολούθησαν τις αλλαγές στις επιδόσεις ενός υπολογιστή κατά την αντιγραφή αρχείων, τη δημιουργία αρχείων δεδομένων, την εγκατάσταση εφαρμογών, το άνοιγμα εγγράφων Office και PDF, καθώς και κατά τη λήψη αρχείων από διαδικτυακές πηγές.\nΓια να διασφαλιστεί ότι τα αποτελέσματα ήταν όσο το δυνατόν πιο αξιόπιστα, πραγματοποιήθηκε ένας περαιτέρω έλεγχος. Οι επιδόσεις του συστήματος μετρήθηκαν με τη χρήση της εξειδικευμένης εφαρμογής PC Mark 8. Βάσει των αποτελεσμάτων της δοκιμής, η λύση Kaspersky Internet Security συγκέντρωσε 165,7 πόντους και αναγνωρίστηκε ως μία από τις λύσεις με τη χαμηλότερη κατανάλωση πόρων.\nΌλες οι δοκιμές πραγματοποιήθηκαν σε υπολογιστές με επεξεργαστή Intel Core i5, με 4 GB μνήμη RAM, σκληρό δίσκο SATA II και λειτουργικό σύστημα Microsoft Windows 8 Pro 64-bit, στις προεπιλεγμένες ρυθμίσεις τους. Οι λύσεις ασφάλειας που συμμετείχαν στη δοκιμή ήταν πλήρως ενημερωμένες και μπορούσαν να χρησιμοποιήσουν τις δικές τους υπηρεσίες cloud. Κατά τη διάρκεια της δοκιμής, οι ειδικοί έλαβαν υπόψη τους συγκεκριμένα χαρακτηριστικά που αφορούσαν τις επιδόσεις των προϊόντων.\nΓια παράδειγμα, επειδή σε ορισμένα σενάρια, ο έλεγχος πραγματοποιείται μόνο όταν η μηχανή anti-virus συναντά το αρχείο για πρώτη φορά, η δοκιμή επαναλήφθηκε δύο φορές. Έτσι, το τελικό αποτέλεσμα υπολόγισε πως αντιδρά το προϊόν απέναντι σε ένα άγνωστο αντικείμενο και στη συνέχεια την αντίδραση του όταν συναντά δεδομένα για δεύτερη φορά.\n«Ο αγώνας κατά του κακόβουλου λογισμικού έχει πολλά κοινά με την ιατρική, καθώς και στις δύο περιπτώσεις υπάρχει θεραπεία και έχουν και οι δύο την ίδια θεμελιώδη αρχή –να μην κάνουν κακό. Πέρα από κάθε αμφιβολία, το επίπεδο της προστασίας απέναντι στις ψηφιακές απειλές είναι σημαντικό, αλλά η απόδοση του υπολογιστή και η εμπειρία του χρήστη δεν πρέπει να επηρεάζονται από τη λύση ασφάλειας. Η Kaspersky Lab δίνει ιδιαίτερη έμφαση σε αυτό και τα αποτελέσματα αυτών των δοκιμών επιδόσεων το επιβεβαιώνουν για ακόμα μία φορά», δήλωσε ο Timur Biyachiev, Director of Anti-Malware Research της Kaspersky Lab.\nΤο Kaspersky Internet Security αποτελεί μέρος του Kaspersky Internet Security – Multi-Device, μιας λύσης σχεδιασμένης για την προστασία διαφορετικών πλατφορμών από τις σύγχρονες ψηφιακές απειλές. Διάφοροι ανεξάρτητοι οργανισμοί δοκιμών έχουν πραγματοποιήσει κατά καιρούς μελέτες σχετικά με τις επιπτώσεις της λύσης στις επιδόσεις του υπολογιστή.\nΟ AV-Comparatives δεν είναι ο μόνος οργανισμός που έχει αναγνωρίσει τη χαμηλή κατανάλωση πόρων συστήματος του Kaspersky Internet Security. Το 2014, η λύση έλαβε επίσης την κορυφαία διάκριση “Best Performance Award” από το Γερμανικό ερευνητικό ινστιτούτο AV-Test.\n30 Ιουλίου, 2015|Tags: Anti-Virus, AV Comparatives, Kaspersky Internet Security, Ασφάλεια, Κακόβουλο λογισμικό, υπολογιστής|


Γλώσσα Β΄ Δημοτικού - 12. Ποπό! Κόσμος που περνά!\nας γιορτάσουμε, παιδιά,\nΝα περιγράφεις ένα πρόσωπο.\nΝα ξεχωρίζεις τα μέρη απλών προτάσεων.\nΝα φτιάχνεις αντίθετες λέξεις με τα ξε-, α- και αν-.\nΝα κλίνεις τα θηλυκά ουσιαστικά σε –α.\nΝα χωρίζεις μια λέξη στα δύο, όταν δε χωρά ολόκληρη\tστο τέλος της σειράς.\nΤα μέρη του σώματος και του προσώπου.\nχαίρει η κτίσις όλη.\nΠαρατήρησε την εικόνα στη διπλανή σελίδα και πες.\nΤι βλέπεις σε αυτή;\nΤι φορά το κοριτσάκι που δίνει ένα μπισκότο στο σκύλο;\nΠώς είναι ο κύριος με τη λατέρνα;\nΤι έκφραση έχει στο πρόσωπό της η κυρία με το μπλε καπέλο;\nΤι κάνουν τα παιδιά με τα τριγωνάκια και το καράβι στα χέρια;\nΑντίγραψε στο τετράδιό σου τους τέσσερις πρώτους στίχους από\nτο τραγούδι για τον παλιό το χρόνο και μάθε να τους λες απέξω.\nΣτον τόπο σας τραγουδάτε κάλαντα; Ποια;\nΑναζητήστε κάλαντα από διάφορα μέρη\nτης Ελλάδας και διαβάστε τα στην τάξη.\nΡωτήστε να μάθετε και συζητήστε στην τάξη:\nΈχετε χριστουγεννιάτικα έθιμα στον τόπο σας;\nΠοια; Ποια είναι τα έθιμα για την Πρωτοχρονιά;\nΣτο Τετράδιο Εργασιών, στην άσκηση 1\nστη σελίδα 73, θα βρεις τι κουβαλά\nο Αϊ-Βασίλης μέσα στα σακούλια του.\nΗ Γαλήνη διαβάζει το βιβλίο που της έκανε\nδώρο η μαμά της για τα Χριστούγεννα.\nΔιάβασε και εσύ μαζί της.\nΗ τελευταία επίσκεψη του Αϊ-Βασίλη\nΌταν ο αδελφός μου κι εγώ ήμασταν μικρά παιδιά, κάθε παραμονή της Πρωτοχρονιάς μάς επισκεπτόταν ο Αϊ-Βασίλης. Ναι,\tδε σας λέω ψέματα. Ερχόταν ο ίδιος με την κατακόκκινη στολή του, τις γυαλιστερές του μπότες και τ' άσπρα γένια και μουστάκια του που γέμιζαν το καλοκάγαθο πρόσωπό του. Είχε και μια μεγάλη\tσακούλα κρεμασμένη πίσω στον ώμο του και, αφού έσκυβε στα κρεβάτια μας και μας χάιδευε, άφηνε τα δώρα μας δίπλα στο\tπροσκέφαλό μας.\nΓεωργία Ανεζίνη-Λεράκη, «Η τελευταία επίσκεψη του Αϊ-Βασίλη», εκδ. Κέδρος\nΨάξε στο λεξικό τις λέξεις\nκαλοκάγαθος και προσκέφαλο\nκαι πρόσθεσέ τες στο δικό σου λεξικό.\nτην πρώτη φράση του κειμένου.\nΔιάβασε προσεκτικά τις υπογραμμισμένες\tφράσεις και τις ερωτήσεις που ακολουθούν, παρατήρησε την εικόνα\tτου Αϊ-Βασίλη και συμπλήρωσε τον παρακάτω πίνακα.\nΠώς είναι τα ρούχα του;\nΠοια είναι τα χαρακτηριστικά του προσώπου του;\nπροσώπου Ρούχα Έκφραση προσώπου\nΓια να περιγράψεις τον εαυτό σου και άλλα πρόσωπα,\tπήγαινε στο Τετράδιο Εργασιών, στις σελίδες 73 και 74, και\tκάνε τις ασκήσεις 2 και 3.Έπειτα κάνε τις ασκήσεις 4 και 5 στη σελίδα 75.\nΗ Γαλήνη αγόρασε στους φίλους της από ένα βιβλίο ως χριστουγεννιάτικο δώρο. Διάβασε και εσύ ένα παραμύθι από το βιβλίο που χάρισε στη Χαρά.\nΑυτό που δεν ήξερε το αστεράκι ήταν ότι τώρα το έβλεπαν κι οι\tάνθρωποι από τη Γη.\n- Ανακαλύψαμε, είπαν, ένα νέο αστέρι. Και του έδωσαν κι ένα\tόνομα. Το ονόμασαν Βιγαδεζή.\nΤο αστεράκι όμως γρήγορα βαρέθηκε να βλέπει μόνο δέντρα,\tτα οργωμένα χωράφια, τα πλοία και τους ελέφαντες στην Ινδία. Πλησίασε, λοιπόν, λίγο περισσότερο.\nΤώρα έβλεπε και τους ανθρώπους. Οι άνθρωποι γεμάτοι\tθαυμασμό έβλεπαν αυτό το υπέρλαμπρο άστρο.\n- Δεν μπορεί, έλεγαν, κάτι θα συμβεί στον κόσμο. Κάτι πολύ\tκαλό. Αλλιώς, γιατί να φανεί αυτό το αστέρι.\nΠαρατηρούσε, λοιπόν, εδώ και λίγες μέρες τρεις ανθρώπους που περπατούσαν στην έρημο. Περπατούσαν και περπατούσαν. Κάτι κρατούσαν στα χέρια τους και προχωρούσαν κοιτάζοντας κάπου\tκάπου τον ουρανό.\nΤο αστεράκι πλησίασε λίγο περισσότερο. Η λάμψη του μεγάλωσε.\tΤο αστεράκι είδε τη γυναίκα να κατεβαίνει από το γαϊδουράκι. Κρατούσε την κοιλιά της που ήταν μεγάλη και στρογγυλή. Άραγε αυτή η γυναίκα\tθα γεννούσε εκεί στην ερημιά μόνη της; Το αστεράκι ανήσυχο πλησίασε ακόμη περισσότερο.\nΗ γυναίκα μπήκε σε μια σπηλιά της ερήμου. Ο άντρας στάθηκε\tαπέξω. Όταν ακούστηκε το πρώτο κλάμα του μωρού, το αστεράκι\tένιωσε την καρδιά του να σπαρταράει από χαρά. Αχ, πόσο ήθελε να δει\tαυτό το μωράκι. Πλησίασε ακόμη λίγο. Όλη η έρημος γύρω φωτίστηκε σαν να 'ταν μέρα.\nΕίδε μέσα στη σπηλιά τους τρεις γέροντες γονατιστούς μπροστά σε\tμια φάτνη, να προσφέρουν στο μωράκι σμύρνα, χρυσό και λιβάνι.\nΈνα φως ξεχυνόταν γύρω από τη\tφάτνη και φώτιζε το ήρεμο πρόσωπο της μητέρας του μωρού. Το αστεράκι πρόλαβε να δει τα μάτια του μωρού που το κοίταζαν γλυκά. Τίποτε άλλο…\nΠώς ονόμασαν οι άνθρωποι το αστεράκι;\nΠοιους είδε το αστεράκι να περπατούν στην έρημο;\nΤι είδε το αστεράκι μέσα στη σπηλιά;\nΤι συνέβη στο αστεράκι στο τέλος της ιστορίας;\nΠοιοι νομίζεις ότι ήταν η γυναίκα που γέννησε,\nο άντρας της και το μωρό που γεννήθηκε;\nΑντίγραψε στο τετράδιό σου την πρόταση\nΤο παραμύθι που διάβασες αποτελείται\nαπό πολλές προτάσεις, άλλες μεγάλες και άλλες\nμικρές. Θυμήσου! Κάθε πρόταση αποτελείται\nαπό τουλάχιστον δύο μέρη.\nΤο ένα δείχνει ποιος κάνει κάτι (π.χ. ο άντρας)\nκαι το άλλο δείχνει τι κάνει (π.χ. στάθηκε απέξω).\nΟι πληροφορίες αυτές είναι απαραίτητες,\nγια να καταλάβεις μια πρόταση\nή ένα κείμενο.\nΞαναδιάβασε τις υπογραμμισμένες προτάσεις του\tκειμένου 3 και συμπλήρωσε τον πίνακα.\nΣύγκρινε τα παρακάτω ζευγάρια λέξεων και πες\nσε τι νομίζεις ότι μας χρησιμεύουν τα α-, αν- και ξε-.\nκακός – άκακος διψώ – ξεδιψώ κινητός – ακίνητος\nκολλώ – ξεκολλώ μπερδεύω – ξεμπερδεύω\nγνωστός – άγνωστος υπάκουος – ανυπάκουος\nΜάθε να γράφεις σωστά τις παραπάνω λέξεις.\nΠήγαινε στο Τετράδιο Εργασιών, στη σελίδα 77, και κάνε την άσκηση 8, για να δεις τι γίνεται στην Ανάποδη Χώρα.\nΤο παρακάτω κείμενο είναι από το βιβλίο που\nχάρισε η Γαλήνη στον Αρμπέν.\nΚαλή του ώρα του Αϊ-Βασίλη με την κόκκινη φόρμα\tκαι την ολόλευκη γούνα, δε λέω… Μα, αυτός, μάτια μου, τι σχέση έχει με τον δικό μας τον Αϊ-Βασίλη τον σοφό, τον δάσκαλο;\tΤο λένε και τα κάλαντα: «Βαστάει πένα και χαρτί, χαρτί και καλαμάρι, και στο ραβδί του ακούμπησε να πει τ' αλφαβητάρι». Στα κάλαντα της Μυκόνου τον λένε… γραμματικό! «Κι αν είσαι και γραμματικός, πες μας την αλφαβήτα».\nΚαι βέβαια ήτανε γραμματικός και πολύ σπουδαγμένος. Ένας από\tτους Τρεις Ιεράρχες. Κι έγραψε πάμπολλα συγγράμματα και έδωσε\tσυμβουλές, πώς να διαβάζουν τα παιδιά, πόση αξία έχει το διάβασμα.\nΤα έλεγα όλα αυτά με λόγια απλά στην εγγονή μου, όταν ξαφνικά\tμπήκε ο παππούς και είπε: «Από το πολύ νέφος δε φαίνεται η Αθήνα!».\tΚι η εγγονή μου, που περιμένει τα δώρα της από τον καλό μας\tγραμματικό και δάσκαλο, ρώτησε με αγωνία: «Γιαγιάκα μου, λες να μην\tτη βρει την Αθήνα ο Αϊ- Βασίλης με τόσο πολύ νέφος;».\nΑγγελική Βαρελά, περιοδικό «Συνεργασία», τ. 22, 1994-95\nΥπογράμμισε στο κείμενο τις λέξεις με τις οποίες περιγράφει η\tσυγγραφέας το «δικό μας» Αϊ-Βασίλη.\nΞέρεις ποιοι είναι οι Τρεις Ιεράρχες;\nΠότε γιορτάζουν και οι τρεις μαζί;\nΓιατί φοβάται το κοριτσάκι ότι δε θα βρει ο Αϊ-Βασίλης την\tΑθήνα;\nΣυζητήστε στην τάξη για το νέφος στις μεγάλες πόλεις,\nτι είναι, πώς δημιουργείται και\nτι μπορούμε να κάνουμε, για να το αντιμετωπίσουμε.\nΈλα τώρα να συμπληρώσουμε τον παρακάτω πίνακα. Παρατήρησε πού μπαίνει ο τόνος.\nΟνομαστική η χαρά ……… θάλασσα ………… ταυτότητα\nΓενική της χαράς ώρας θάλασσας ελπίδας ταυτότητας\nΑιτιατική τη(ν) ……… ……… ………… ………… …………\nΚλητική - ……… ώρα ………… ………… …………\nΟνομαστική οι χαρές ……… ………… ελπίδες …………\nΓενική των χαρών ωρών θαλασσών ελπίδων ταυτοτήτων\nΑιτιατική τις ……… ……… ………… ………… …………\nΚλητική - ……… ώρες θάλασσες ………… …………\nΤα παιδιά έγραψαν στο σχολείο χριστουγεννιάτικες κάρτες.\nΧρειάστηκε όμως να χωρίσουν κάποιες λέξεις στο τέλος της σειράς.\nΠαρατήρησε πώς χώρισαν ο Λουκάς και η Γαλήνη τις λέξεις και απάντησε στις παρακάτω ερωτήσεις. Γράψε τις απαντήσεις στο τετράδιό σου.\nΠώς χωρίζονται δύο όμοια σύμφωνα;\nΠώς χωρίζονται τα δίψηφα σύμφωνα;\nΠώς χωρίζονται τα δίψηφα φωνήεντα;\nΠώς χωρίζεται ένα σύμφωνο που βρίσκεται ανάμεσα σε δύο φωνήεντα;\nΠήγαινε στο Τετράδιο Εργασιών στις σελίδες 78 και 79 και κάνε\tτις ασκήσεις 9, 10 και 11.


Re: Απάντηση: Tι παραλάβαμε σήμερα.. Καλησπέρα και καλή παραλαβή. Εσυ πήρες το τελευταίο σφυράκι με την λαβή γραφίτη τελικά. Sent from my iPhone using Tapatalk\nΚαλημέρα και καλό ΣΚ σε όλους. Sent from my iPhone using Tapatalk\nΚαλημέρα μάστορες ! Καλή δύναμη. Sent from my iPhone using Tapatalk\nΚαλημέρα. Υποδειγματική οργάνωση. Ο ετικετογράφος dymo ? Τα makitakia είναι χάρμα οφθαλμών. Sent from my iPhone using Tapatalk\nΚαλησπέρα. Η μόνες αναβαθμίσεος είναι ένα μεγαλύτερο πλυντήριο και προσθήκη αντίστασης για θέρμανση του υγρού. Η αντλια είναι ήδη overkill. Sent from my iPhone using Tapatalk


ΠΑΙΔΙΚΗ ΚΑΛΤΣΟΠΑΝΤΟΦΛΑ YUP ΤΑΡΑΝΔΟΙ | Crocodilino\nΚωδικός προϊόντος : C1212165074_1\nΠαιδικές κάλτσες καλτσοπαντόφλες χριστουγεννιάτικοι τάρανδοι. Με σόλα από μαλακό Rubber στο πέλμα ειδικά σχεδιασμένες για να προστατεύει τα δακτυλάκια από χτυπήματα. Διαθέτουν αποσπώμενο εσωτερικό πατάκι για να κρατάει τα ποδαράκια τους ζεστά και άνετα. Είναι πολύ εύκαμπτες και διευκολύνουν την κίνηση του ποδιού χωρίς να το κουράζουν. Το σχέδιο με τον φανταστικό φίλο των παιδιών τον μοναδικό ταρανδάκι θα διασκεδάσει τα παιδιά και δεν θα θέλουν να τις αποχωριστούν. Σύνθεση: 80% Cotton / 20% Elastomer. Για λόγους υγιεινής, οι κάλτσες-καλτσοπαντόφλες δεν αλλάζονται. Δεν συνίσταται να αγοράζετε μεγαλύτερο Νο.\nΠΑΙΔΙΚΕΣ ΒΑΜΒΑΚΕΡΕΣ ΠΙΤΖΑΜΕΣ HARRY POTTER HEDWIGE\nΠΑΙΔΙΚΗ ΟΛΟΣΩΜΗ ΠΙΤΖΑΜΑ ΓΙΑ ΚΟΡΙΤΣΙ FROZEN\nπαιδική πιζάμα MIRACULOUS LADYBUG FLEECE 2\nΠΑΙΔΙΚΗ ΡΟΜΠΑ ΦΛΙΣ ΠΙΓΚΟΥΙΝΟΙ HATCHIMALS\nΠΑΙΔΙΚΕΣ ΠΥΖΑΜΕΣ MY LITTLE PONY HQ2125\nΠΑΙΔΙΚΗ ΠΙΖΑΜΑ MICKEY ριγε ΕΤ0306\nΠΑΙΔΙΚΗ ΠΥΖΑΜΑ MY LITTLE PONY μωβ βελούδο HQ2125


Πλαστικά Θράκης: Αύξηση καθαρών κερδών και τζίρου στο 9μηνο\nΤετάρτη, 28-Νοε-2018 09:06\nΜε αυξημένα καθαρά κέρδη και πωλήσεις έκλεισε το εννεάμηνο για τον όμιλο Πλαστικά Θράκης.\nΑναλυτικότερα, τα καθαρά κέρδη μετά φόρων και δικαιωμάτων μειοψηφίας αυξήθηκαν σε ποσοστό 2,1% φτάνοντας τα 8,65 εκατ. ευρώ. Η περίοδος του εννεαμήνου χαρακτηρίζεται από αύξηση του όγκου των ενοποιημένων πωλήσεων κατά 1,5%, αύξηση του ενοποιημένου κύκλου εργασιών κατά 2,6% αλλά και συμπίεση του περιθωρίου Μικτού Κέρδους η οποία οφείλεται κυρίως στις ιδιαίτερα υψηλές τιμές των α’ υλών.\nΗ συνεχής αύξηση των τιμών των α’ υλών, η χρονική υστέρηση αλλά και η αδυναμία, σε ορισμένες περιπτώσεις, να περάσει το σύνολο της αύξησης, είχαν αρνητικό αντίκτυπο στο περιθώριο Μικτού Κέρδους. Ο αντίκτυπος αυτός ήταν ακόμα πιο έντονος στη θυγατρική της Σκωτίας όπου λόγω του BREXIT, η ισοτιμία Ευρώ/Στερλίνας οδήγησε σε ακόμα μεγαλύτερη αύξηση στην τιμή των πρώτων υλών, την οποία δεν ήταν δυνατόν να μετακυλίσει στις τιμές πώλησης.\nΤο σύνολο των Ιδίων Κεφαλαίων στις 30.09.2018 ανήλθε σε 148,8 εκ. ευρώ σε σχέση με 137,5 εκ. στις 31.12.2017 και ο Καθαρός Τραπεζικός Δανεισμός σε 75,5 εκ. σε σχέση με 57,8 εκ. ευρώ στις 31.12.2017. Ο δείκτης Καθαρός Τραπεζικός Δανεισμός/ Ίδια Κεφάλαια διαμορφώθηκε σε 0,51 σε σχέση με 0,42 στις 31.12.2017.


Φωτογραφικό Ρεπορτάζ από την Συνεστίασιν της 15/3/07 όπου βραβεύθηκαν ο Γυμναστικός Σύλλογος «Ελευθέριος Βενιζέλος» για τις Παγκόσμιες μέχρι 6η νίκη, Πανευρωπαϊκές και Βαλκανικές μέχρι 3η νίκη και 1ες Πανελλήνιες Νίκες.\nΟ κ.Νικόλαος Μαραγκουδάκης ενώ απευθύνει ένα ποιητικό χαιρετισμό εις του βραβευομένους Αθλητάς παρουσία του τ.β.Διοικητού Εμμ.Δελάκη. Εν συνεχεία ανεκρούσθη ο Παγκόσμιος Ύμνος των Αθλητών μας, που συνέθεσε ο κ.Ν.Μαραγκουδάκης και μελωποίησεν ο μεγάλος μας Μουσουργός Μίκης Θεοδωράκης, ορθίων απάντων των 220 και πλέον παρευρισκομένων που προκάλεσεν ρίγη συγκινήσεως εις όλους και που πιστεύομεν ότι αποτελεί την ωραιοτέραν δικαίωσίν τους.\nΠαγκόσμιο προσκλητήριο στους λαμπαδηδρόμους της ιερής φλόγας του Ολυμπιακού φωτός\nΜελοποιημένο από τον μεγάλο μουσουργό Μίκη Θεοδωράκη και βραβευμένο με το χρυσό μετάλλιο της Διεθνούς Ακαδημίας Γραμμάτων και Τεχνών\nΤο φως που απ’ την ολύμπια φλόγα πήρες,\nΠυρσός στα χέρια σου ας γενεί\nΚι οθε διαβαίνεις, σκόρπα θείους σπινθήρες\nΚι άναβε πυρκαγιά τρανή\nΜεσ’ στις σπηλιές που οργιάζει το σκοτάδι.\nΚάψε ότι γέννημα κακού,\nΝ’ ανθίσει μεσ’ από τη στάχτη του Άδη\nΟ φοίνικας του Ωραίου και του Καλού!\nΈλα να’ ανάψουμε πυρσούς στην οικουμένη\nΝα φύγουν οι ίσκιοι απ’ τις ψυχές οι σκοτεινοί\nΈλα να υψώσουμε τη Γη φωτολουσμένη,\nΏσπου να αγγίσουν τις κορφές της οι ουρανοί.\nΕχθρούς ας μη θωρούμε πια στον κόσμο τούτο\nΑς ξεριζώσουμε του μίσους τα πλοκάμια\nΠου μας ρουφούν του τίμιου ιδρώτα μας τον πλούτο\nΚι έλα να φράξουμε τα αιμάτινα ποτάμια.\nΕτούτ’ η πλάση, αδέρφια, πλέρια μας ανήκει\nΦτάνει να σφίξουν οι λαοί γερά τα χέρια\nΚαι της ειρήνης θα κερδίσουμε τη νίκη\nΜ’ άσπρα γεμίζοντας τον κόσμο περιστέρια!...\nΑκαδημαϊκός με χρυσό μετάλλιο\nΑπό την βράβευσιν των Παγκοσμίων Πρωταθλητών μας κκ Τσουρουνάκη Ιωάννου (2η νίκη, Αργυρό μετάλλιο) και Τσουρουνάκη Αντωνίου (3η νίκη, Χάλκινο μετάλλιο) εις την τεχνικήν κολύμβησιν. Τα σχετικά Διπλώματα παρέλαβεν ο θείος των αθλητών κ. Ζαχαρίας Σταματάκης από τους κκ. Τάκην Δαλιάνη Διοικητή της 2470 Περιφέρειας του Διεθνούς Ρόταρυ και του Βουλευτή Χανίων και τ.Υφυπουργού κ.Χρήστου Μαρκογιαννάκη.\nΑπό την βράβευσιν του Πρωταθλητού μας κ. Μπάζου Δημητρίου (3η νίκη, Χάλκινο μετάλλιο) στο Παγκόσμιο πρωτάθλημα τεχνικής κολύμβησης. Το σχετικόν τιμητικόν Δίπλωμα επιδίδει ο Aντινομάρχης Χανίων εκπροσωπών τον Νομάρχην Γρηγόριον Αρχοντάκη εις τον εκπρόσωπον του Αθλητού μας που την χρονική αυτήν στιγμήν υπηρετεί την θητείαν του εις τας ενόπλους Δυνάμεις εκτός Κρήτης\nΑπο την βράβευσιν της δίδος Κοκαλιάρη Ευαγγελίας για την 5η Παγκόσμια νίκη στη συγχρονισμένη κολύμβηση. Το σχετικόν τιμητικόν Δίπλωμα επιδίδει ο Αντιδήμαρχος Χανίων κ.Αγγελάκης Εμμ., εκπροσωπών τον Δήμαρχο Χανίων κ. Βιρβιδάκην Κυριάκου, εις τον εκπρόσωπον της αθλήτριας.\nΑπό την βράβευσιν των Ευρωπαϊκών πρωταθλητών μας Κουρουπάκη Σταύρο (1η νίκη στο άλμα επί κοντώ), Κουλιζάκη Ιωάννου (3η νίκη στο άλμα επί κοντώ), Πεδάκης Στυλιανής Ηρώ (1η νίκη στο άλμα επί κοντώ) στους Βαλκανικούς Αγώνες και Μιχαλέλη Δημητρίου. Αναμνηστική Φωτογραφία από τους επιδίδοντας τα σχετικά τιμητικά Διπλώματα εκπροσώπους των αρχών μας ήτοι του τ.Υφυπουργού κ.Χρήστου Μαρκογιαννάκη, του Αντινομάρχη Χανίων κ.Γύπαρη, του Αντιδημάρχου κ.Αγγελάκη Εμμ. και του Δ/του της 2470 Περιφερείας του Διεθνούς Ρόταρυ Τάκη Δαλιάνη εις τους εκπροσώπους των αθλητών μας. Την σχετικήν εισήγησιν έκανε ο τ.β.Διοικητής Εμμ. Δελάκης\nΑπό την βράβευσιν των προπονητών των αθλητών που επέτυχαν τις Παγκόσμιες, Πανευρωπαϊκές Βαλκανικές και Πανελλήνιες νίκες κκ. Αγγελάκη Μανώλη, Γεωργαρούλης Καλλλιόπης, Καλαμαρίδη Ηλία, Μπιλιάνας Γεώργεβα και Μόρτογλου Αθηνάς με τους επιδώσαντας τα σχετικά τιμητικά Διπλώματα Κρουσταλάκη Παντελή β.Διοικητή των Ροταριανών Ομίλων της Κρήτης, της Προέδρου του Ροταριανού Ομίλου Ηρακλείου-Κάντια κ. Πατεριανάκης Πόπης, του εψηφισμένου Προέδρου του Ροτ.Ομ. Ηρακλείου ροτ. Αμαργιανιτάκη Ιωάννου και των Εμμ.Νοδαράκη, Εμμ.Δελάκη τ.β.Διοικητών, Μαργαρίτη Σπύρου και Αθανασίας Ζωγράφου Αντιπροέδρων και Γκίζα Σταύρου εψηφισμένου Προέδρου.\nΑναμνηστική Φωτογραφία από την βράβευσιν των Αθλητριών μας εις το άθλημα της Τεχνικής Κολύμβησης που έφεραν 1ες Πανελλήνιες νίκες το έτος 2006. Το σχετικά τιμητικά Διπλώματα απένειμαν οι Αντινομάρχης κ. Καραβιτάκη-Παπαμαρκάκη Φωτεινή, ο Πρόεδρος του Νομαρχιακού Συμβουλίου Χανίων κ.Παπαδάκης Εμμανουήλ, ο Επίτ. Πρόεδρος του Ροτ. Ομίλου Χανίων ροτ. Μαργαρίτης Σπύρος και ο Διοικητής του Γεν. Νοσοκομείου Χανίων κ. Καραβιτάκης Μάρκος τ.Πρόεδρος του ρόταρυ. Οι βραβευθείσες αθλήτριες είναι οι Λαζαρίδου Βαρβάρα, Φιλιππάκη Ιωάννα, Πούλακα Πελαγία, Παπαδάκη αργυρή, Καλογεροπούλου Στέλλα, Νικολουδάκη Μαρία, Βλαμάκη Κυριακή και Νταουντάκη Έλλη.\nΑπό την βράβευσιν των Αθλητών μας εις το άθλημα της Τεχνικής κολύμβησης που έφεραν πρώτες Πανελλήνιες νίκες το έτος 2006. Τα σχετικά τιμητικά Διπλώματα απένειμαν (διακρινομένοι στο βάθος) οι Αντινομάρχης Χανίων κ.Γύπαρης Κων/νος εκπροσωπόν τον Νομάρχην Χανίων Γρηγόριον Αρχοντάκην, ο Αντιδήμαρχος Χανίων κ.Αγγελάκης Εμμανουήλ εκπροσωπόν τον Δήμαρχον κ.Κυριάκον Βιρβιδάκη επίτ. Ροταριανό και οι Εμμ.Δελάκης τ.β.Διοικητής, Γκίζας Σταύρος εψηφισμένος Πρόεδρος του Ροτ.Ομ.Χανίων και η Γεν.Γρ.Αθανασία Ζωγράφου. Οι βραυθέντες αθληταί είναι οι Μπουλταδάκης Εμμ, Χουλάκης Μιχ, Ξηρουχάκης Μενέλαος, Γαυγιωτάκης Σταύρος, Μαλαμαδάκης Στράτος, Δασκαλάκης Δημόκριτος, Μέλας Στέλιος, Λεδάκης Δημ, Βερναδάκης Γεώργιος, Χαιρετάκης Βασίλειος, Κούμης Ιάκωβος, Ψαρουδάκης Ευστράτιος, Τριανταφυλλάκης Νίκος και Αυγερός Μάριος\nΑπό την βράβευσιν των Αθλητών μας εις το άθλημα του Κανόε-Καγιάκ που έφεραν πρώτες Πανελλήνιες νίκες το έτος 2006. Τα σχετικά τιμητικά Διπλώματα απένειμαν εκ περιτροπής οι Δημοτικοί Σύμβουλοι Χανίων Τζουλάκης Σταύρος, Μπασιά Αμαλία, Μανωλακάκης Ευτύχιος και οι Αξιωματικοί Γιαννουσόπουλος Κων/νος Αντιστράτηγος ε.α., Βασίλειος Καλαϊτζής-Μουντάκης Υποστράτηγος ε.α. και Ουρουτζόγλου Μελέτιος. Οι Βραβευθέντες αθλητές είναι οι Καραγιαννίδης Δημ, Αρχοντάκης Τάσος, Μπυράκη Μαρία και Μπυράκη Μαρία (εξαδέλφες), Αρτεμάκη Ελένη, Κοκάκη Αθηνά, Σισκάκη Μαριέλτα, Μπυράκη Ευανθία, Μπυράκη Ασπασία, Αναγνωστόπουλος Αναστάσιος, Παπαμιχελάκης Στέλιος, Μπομπολάκης Νίκος, Βιάννας Τάσος, Σεντούκα Κυριακή, Αυγουλά Αργυρώ, Βερναδάτου Σοφία, Αλιφιέρη Ελένη, Αμπελικάκη Ειρήνη, Σαράντου Κων/να, Βεργανελάκη Ευσταθία και Δημητρουλάκη Ζωή.\nΑπό την βράβευσιν των Αθλητών και Αθλητριών του Γυμν.Συλλόγου «Ελευθέριος Βενιζέλος». Τα σχετικά τιμητικά Διπλώματα απένειμαν οι εκ περιτροπής οι τ.β. Διοικητής Στάθης Βασιλειάδης, ο τ.Αντιπρύτανης του Πολυτεχνείου Κρήτης κ.Χριστοδούλου, ο κ.Σκαράκης Ιωάννης Πρόεδρος του Ερυθρού Σταυρού Χανίων και οι ε.α. Αξιωματικοί Μαθιουδάκης Δημήτριος και Τριπολιτάκης Ελευθέριος. Τα σχετικά τιμητικά Διπλώματα παρέλαβαν δια λογαριασμόν τους οι Πελεκανάκης Γεώργιος έφορος Τεχνικής Κολύμβησης και η προπονήτρια κ.Μόρτογλου Αθηνά. Διακρίνεται και η βραβευθείσα Αθλήτρια Τσαγκαράκη Άννα διότι προκειμένου να διασώσει κινδυνεύουσα συναθλήτριά της από βέβαιον πνιγμόν εγκατέλειψεν τον Αγώνα και την κράτησε στην επιφάνεια του νερού μέχρι να έλθει η Ναυαγοσωστική Ομάδα. Δια της πράξεώς της αυτής ανέδειξεν τα Πανανθρώπινα αισθήματα της Αγάπης προς τον κινδυνεύοντα συνάνθρωπόν της θέσαντα αυτά υπέρανω του ατομικού της συμφέροντος.


Τσαρλατάνοι και οραματιστές\nΤελ. ενημ.:22/10/2020 12:23\nΕίναι δύσκολο να εξηγήσει κάποιος τι ακριβώς είναι η τεχνολογία Blockchain -κι αυτό γιατί, σε σχέση με τις δυνατότητές της, βρίσκεται σε πρώιμο στάδιο ανάπτυξης. Αναμφίβολα υπάρχουν πολλά αμφιλεγόμενα σημεία και πρακτικές, όμως οι προοπτικές που εμφανίζονται, μπορεί να αλλάξουν ριζικά τον κόσμο της οικονομίας όπως τον γνωρίζουμε τώρα.\nΔημοσιεύθηκε: 29 Μαρτίου 2019 - 14:02\nΜια νέα εταιρεία, που αυτοαποκαλείται blockchain, πουλά σε μια online αγορά real estate εικονικά σπίτια σε τιμές που φτάνουν και τις 120.000 δολάρια για ένα εικονικό οικόπεδο 10 x 10 μέτρα. Μπορείς να αγοράσεις ένα εικονικό οικόπεδο σε μια εικονική πόλη, με συγκεκριμένες εικονικές γειτονιές να κοστίζουν περισσότερο από άλλες, σαν να πρόκειται για μια πραγματική πόλη.\nΜόνο που δεν είναι μια πραγματική πόλη. Είναι όλα εικονικά.\nΚαταλαβαίνετε; Ούτε κι εγώ.\nΜε κάποιον τρόπο αυτή η εταιρεία, η Decentraland, κατάφερε το 2017 να αντλήσει 26 εκατ. δολάρια από επενδυτές μέσα σε 30 δευτερόλεπτα. Αυτά τα χρήματα δεν είναι εικονικά. Είναι πραγματικά.\nΚαλώς ορίσατε στον κόσμο του blockchain, αυτού που θεωρείται η τελευταία τεχνολογική επανάσταση για αυτούς που γνωρίζουν και αυτού που για τον μέσο άνθρωπο μοιάζει με την τελευταία σαχλαμάρα για το πώς να γίνεις γρήγορα πλούσιος.\nΠιθανότατα έχετε ακούσει πως το blockchain είναι μια τεχνολογία που θα αλλάξει τον κόσμο -είναι η ραχοκοκαλιά του Bitcoin, αυτού του περιβόητου πλέον κρυπτονομίσματος. Μπορεί ακόμα και να έχετε ακούσει κάποιον να προσπαθεί να εξηγήσει το blockchain περιγράφοντάς το ως έναν «αξιόπιστο κατανεμημένο λογιστικό κατάλογο» (trusted distributed ledger).\nΑν είστε σαν τον περισσότερο κόσμο, σ’ εκείνο το σημείο σταματήσατε να καταλαβαίνετε ή να προσπαθείτε να καταλάβετε τι είναι αυτό το blockchain (παρακολουθήστε με για λίγο και υπόσχομαι πως σύντομα θα καταλάβετε).\nΌλο αυτό το πράγμα δίνει λίγο την αίσθηση του 1999, κοντά στην περίοδο της «φούσκας» των dot-com. Στις Κάννες της Γαλλίας, τον Ιούνιο του 2018, σε μια ετήσια συγκέντρωση διαφημιστών, υπήρχε ένα «γιοτ blockchain» και μια «βίλα blockchain». Στο Νταβός της Ελβετίας, στις αρχές του 2018, υπήρχε το «σαλόνι blockchain».\nΕν τω μεταξύ, οι εταιρείες του Fortune 500 επενδύουν δισεκατομμύρια στο blockchain. Η IBM έχει ολόκληρο τμήμα επικεντρωμένο στο blockchain, όπως και οι συμβουλευτικές εταιρείες Accenture και PwC. Ο Jamie Dimon, διευθύνων σύμβουλος της JPMorgan Chase, έχει απορρίψει το Bitcoin, όμως δηλώνει πως «το blockchain είναι πραγματικό».\nΟι venture capitalists της Silicon Valley ήδη έριξαν περισσότερα από 1,3 δισ. ευρώ στην τεχνολογία blockchain το 2017. Και τον Ιούνιο του 2018 η Andreessen Horowitz, μια από τις επιφανέστερες τεχνολογικές εταιρείες που ιδρύθηκε εν μέρει από τον Marc Andreessen -ο οποίος πιστώνεται με την εφεύρεση του σύγχρονου web browser- ανακοίνωσε τη δημιουργία ενός ταμείου «crypto» ύψους 300 εκατ. δολαρίων αποκλειστικά για την επένδυση σε τεχνολογίες blockchain.\n«Για εμάς που ασχολούμαστε με το λογισμικό για πολύ καιρό, έχει την αίσθηση των πρώτων ημερών του διαδικτύου, του web 2.0 ή των smartphones», είπαν ο κ. Andreessen και οι συνάδελφοί του παρουσιάζοντας το ταμείο.\nΑυτή η εξήγηση για το πού τοποθετείται ιστορικά αυτή η νέα τεχνολογία ακούγεται σωστή: ενώ σε κάποιους αρέσει να αναφέρονται στα crypto και στο blockchain σαν να είναι μια «φούσκα», πιθανότατα βρισκόμαστε σε πολύ πρώιμη περίοδο. Και ενώ το 1999 σηματοδότησε αυτό που φαινόταν ως ένα κορυφαίο σημείο για το διαδίκτυο πριν από την ξαφνική πτώση, αποδείχθηκε πως απλώς ήταν η πρώτη φάση της ανόδου του Internet. Ναι, υπήρχαν καταρρεύσεις όπως αυτή της Pets.com, όμως υπήρχε και η Amazon.\nΚαι αυτό που αναμφισβήτητα θεωρούνταν τρελή σπατάλη στα τέλη της δεκαετίας του 1990 για τις υποδομές του διαδικτύου και για μια ποικιλία πειραματικών εταιρειών, τελικά έθεσε τα θεμέλια για τη σύγχρονη εποχή μας.\nΣκεφτείτε το blockchain κάπως έτσι: θα υπάρχουν τεράστιες αποτυχίες και σπατάλη χρήματος -και ναι, απάτες (οι εποπτικές αρχές δύσκολα θα μπορέσουν να ακολουθήσουν τον αριθμό των απατεώνων που υπάρχουν εκεί έξω), όμως σε μια δεκαετία από τώρα, όταν θα κοιτάμε πίσω στο 2018, πιθανότατα το blockchain θα έχει ενσωματωθεί στην καθημερινότητά μας με τρόπους που σήμερα δεν μπορούμε καν να φανταστούμε.\n«Νέα υπολογιστικά μοντέλα τείνουν να προκύπτουν κάθε 10-15 χρόνια: τα mainframes τη δεκαετία του ’60, τα PCs στα τέλη της δεκαετίας του ’70, το διαδίκτυο στις αρχές της δεκαετίας του ’90 και τα smartphones στα τέλη της δεκαετίας του 2000», ανέφερε ο κ. Andreessen. Και τώρα το blockchain.\nΟ ευκολότερος και πιο στοιχειώδης τρόπος για να σκεφτείτε την τεχνολογία τώρα είναι να σκεφτείτε μια τεχνολογία που κρατά έναν κατάλογο master οποιουδήποτε έχει αλληλεπιδράσει ποτέ μαζί της. Είναι κάπως υπεραπλουστευμένο, όμως αν έχετε χρησιμοποιήσει ποτέ τα Google Docs και επιτρέψατε σε άλλους να μοιραστούν μαζί σας κάποιο αρχείο για να μπορέσουν να κάνουν αλλαγές, τα προγράμματα τηρούν κατάλογο όλων των αλλαγών που έχουν γίνει στο αρχείο και από ποιους. Το blockchain αυτό κάνει, όμως με ακόμα πιο ασφαλή τρόπο, ώστε όποιος αγγίζει το αρχείο να είναι έμπιστος και ο καθένας να παίρνει αντίγραφο όλων των αλλαγών που έχουν γίνει, ώστε να μην υπάρξει ποτέ ερώτημα ως προς το τι έγινε στην πορεία. Δεν υπάρχουν πολλαπλά αντίγραφα ενός αρχείου και διαφορετικές εκδοχές -υπάρχει μόνο ένα αξιόπιστο αρχείο και μπορείς να παρακολουθείς ό,τι του έχει συμβεί.\nΦυσικά, το blockchain χρησιμοποιείται για να δημιουργηθούν διάφορα κρυπτονομίσματα, με πρώτα το Bitcoin και το Ethereum.\nΤο σημαντικότερο, όμως, είναι ο τρόπος με τον οποίο αγγίζει διάφορες βιομηχανίες.\nΗ διαφημιστική βιομηχανία σχεδιάζει να το χρησιμοποιήσει για να παρακολουθεί τις διαφημίσεις στο διαδίκτυο. Η μουσική βιομηχανία σχεδιάζει να το χρησιμοποιήσει για να παρακολουθεί τις πωλήσεις τραγουδιών. Οι τράπεζες θέλουν να το χρησιμοποιήσουν, μεταξύ άλλων, στα στεγαστικά δάνεια, για να παρακολουθούν τους τίτλους ιδιοκτησίας σπιτιών και για την περίπλοκη διαδικασία του ελέγχου όλων των δικαιολογητικών. Οι ναυτιλιακές εταιρείες επενδύουν στην τεχνολογία blockchain για να παρακολουθούν τις φορτωτικές. Η φαρμακοβιομηχανία θέλει να χρησιμοποιήσει την τεχνολογία για να επιβεβαιώνει την ομαλή λειτουργία της αλυσίδας προμηθειών και της διανομής των φαρμάκων.\nΑν πετύχει, η τεχνολογία blockchain θα αυξήσει την αξιοπιστία των εμπορικών συναλλαγών και παράλληλα θα εξαλείψει τους μεσάζοντες που παρακολουθούν -και κερδίζουν- από την πολυπλοκότητα των τόσων διαφορετικών συστημάτων που προσπαθούν να επικοινωνήσουν μεταξύ τους. Αν συμβεί αυτό, οι τιμές των αγαθών και των υπηρεσιών θα μειωθούν.\nΤην ίδια ώρα, παρά τις προοπτικές του blockchain, υπάρχουν πραγματικά ερωτήματα για το αν μπορεί να εφαρμοστεί για να λύσει προβλήματα που δεν υπάρχουν. Οι βάσεις δεδομένων ήδη υπάρχουν και, σε ορισμένες περιπτώσεις, μια κεντρική βάση δεδομένων μπορεί να είναι στην πραγματικότητα καλύτερη από το blockchain.\nΤο blockchain σε τελική ανάλυση αφορά την επίλυση της υπέρτατης πρόκλησης της κοινωνίας: την εμπιστοσύνη. Ή, καλύτερα, την έλλειψη εμπιστοσύνης. Το blockchain αφορά τη χρήση τεχνολογίας για να δημιουργηθεί μια κοινή αίσθηση εμπιστοσύνης σε μια ετερόκλητη ομάδα συμμετεχόντων.\nΤο μεγαλύτερο ερώτημα είναι αν τα εκατοντάδες projects όπως το Decentraland, στα οποία άνθρωποι χρησιμοποιούν πραγματικό χρήμα για να αγοράσουν εικονικά ακίνητα, θα έχουν καλή ή κακή κατάληξη -και αν αυτή η εμπειρία τελικά θα φέρει ή θα υπονομεύσει την εμπιστοσύνη σε αυτή την αναδυόμενη τεχνολογία.\n*O Andrew Ross Sorkin είναι δημοσιογράφος των New York Times


Φωτογραφία: ΤΑ ΔΕΛΦΙΝΙΑ ΤΟΥ ΑΤΤΙΚΟΥ ΠΑΡΚΟΥ.\nΤΑ ΔΕΛΦΙΝΙΑ ΤΟΥ ΑΤΤΙΚΟΥ ΠΑΡΚΟΥ.\nΔελφίνια στο Αττικό Ζωολογικό πάρκο,\nΔευτέρα 23 Οκτωβρίου 2017.\nΑπό το 2010 το Αττικό Ζωολογικό πάρκο φιλοξενεί τέσσερα δελφίνια. Τα δελφίνια έχουν υδροδυναμικό σώμα, ιδανικά προσαρμοσμένο για γρήγορη κίνηση μέσα στο νερό, εξαιτίας του εξαιρετικά απαλού και άτριχου δέρματός τους. Φτάνουν τα 2,3 - 3,8μέτρα σε μήκος και ζυγίζουν περίπου 150 - 300 κιλά. Περνούν τον περισσότερο χρόνο της ζωής τους κάτω από το νερό, αλλά ανεβαίνουν στην επιφάνεια για να αναπνεύσουν. Αντίθετα από τα ψάρια, τα δελφίνια κολυμπούν κουνώντας την ουρά τους πάνω κάτω και χρησιμοποιούν το ραχιαίο τους πτερύγιο για ισορροπία και τα πρόσθια πτερύγια ως πηδάλιο.\nΗ διάρκεια ζωής των δελφινιών είναι 25 - 50 χρόνια. Κάποιοι πληθυσμοί κινδυνεύουν να εξαφανιστούν. Κύριες αιτίες είναι η αλλοίωση του φυσικού τους περιβάλλοντος, η αντιπαράθεση με τους ψαράδες, η ρύπανση της θάλασσας, η θανάτωσή τους (για τροφή ή δολώματα σε ορισμένες περιοχές), οι ιογενείς επιδημίες, η μεγάλη έκθεση σε τοξίνες, η εμπλοκή σε δίχτυα και η σύγκρουση με πλοία. Οι φυσικοί τους εχθροί είναι οι καρχαρίες. Στην Ελλάδα τα δελφίνια ήταν επικηρυγμένα με υπουργική απόφαση του 1972, η οποία καταργήθηκε το 1982. Σήμερα τα περισσότερα είδη δελφινιών θεωρούνται προστατευόμενα και η αλιεία τους απαγορεύεται στις χώρες της Ευρωπαϊκής Ένωσης, καθώς και σε πολλές χώρες του κόσμου.\nΤα δελφίνια ζευγαρώνουν, γεννούν, θηλάζουν και μεγαλώνουν τα μικρά τους μέσα στο νερό. Τα δελφίνια είναι ιδιαίτερα έξυπνα και έχουν μιμητικές ικανότητες. Σε σχέση με τον άνθρωπο, ο εγκέφαλός τους έχει διπλάσιες και πιο πολυσύνθετες έλικες, και περισσότερους νευρώνες. Τα δελφίνια βοηθάνε με μεγάλη επιτυχία για στη θεραπεία ατόμων με ψυχολογικά προβλήματα και αναπτυξιακές δυσκολίες.\nΕξορμήσεις στο νομό Ιωαννίνων.\nΜΥΡΙΣΕ ΧΕΙΜΩΝΑΣ ....\nΝΑΥΠΛΙΟ: Η ΠΟΛΗ ΑΠΟ ΨΗΛΑ ΦΩΤΟ ΒΙΝΤΕΟ.\nΑΡΓΟΛΙΔΑ: Η ΓΙΟΡΤΗ ΤΟΥ ΡΟΔΙΟΥ ΣΤΗΝ ΕΡΜΙΟΝΗ.\nΝΑΥΠΛΙΟ: ΧΤΥΠΗΜΕΝΗ ΘΑΛΑΣΙΑ ΧΕΛΩΝΑ.\nΤΟ ΑΤΤΙΚΟ ΖΩΟΛΟΓΙΚΟ ΠΑΡΚΟ.\nΜΑΘΗΤΙΚΗ ΠΑΡΕΛΑΣΗ ΤΗΣ 28 ΟΚΤΩΒΡΙΟΥ 2017 ΣΤΟ ΆΡΓΟΣ....\nΝΑΥΠΛΙΟ: ΦΘΙΝΟΠΩΡΙΝΑ ΠΕΤΑΓΜΑΤΑ.\nΜΑΘΗΤΙΚΗ ΚΑΙ ΣΤΡΑΤΙΩΤΙΚΗ ΠΑΡΕΛΑΣΗ ΤΗΣ 28 ΟΚΤΩΒΡΙΟΥ...\nΝΑΥΠΛΙΟ: ΑΛΟΓΑΚΙ ΠΑΝΑΓΙΑΣ.\nΚαταθέσεις στεφάνων από μαθητές σχολείων για την Ε...\nΜαθητές σχολείων του Ναυπλίου τίμησαν τους πεσόντε...\nΤΕΡΜΑΤΙΣΕ ΣΤΟ ΝΑΥΠΛΙΟ ΤΟ 8 CATAMARANS CUP.\nΝΑΥΠΛΙΟ: ΤΟΡΠΙΛΑΚΑΤΟΣ ΤΟΥ ΠΟΛΕΜΙΚΟΥ ΝΑΥΤΙΚΟΥ ΒΓΑΙΝ...\nΠΥΡΑΥΛΑΚΑΤΟΣ ΤΟΥ ΠΟΛΕΜΙΚΟΥ ΝΑΥΤΙΚΟΥ ΣΤΟ ΝΑΥΠΛΙΟ.\nΑΡΓΟΛΙΔΑ: ΧΤΥΠΗΜΕΝΗ ΚΑΡΕΤΑ.\nΑΡΓΟΛΙΔΑ: ΔΙΠΛΟ ΟΥΡΑΝΙΟ ΤΟΞΟ.\nΠΡΟΜΑΧΩΝΑΣ ΓΚΡΙΜΑΝΙ -ΤΟ ΟΧΥΡΩΜΑΤΙΚΟ ΕΡΓΟ ΤΩΝ ΕΝΕΤΩ...\nΕΘΕΛΟΝΤΙΚΗ ΑΙΜΟΔΟΣΙΑ ΑΠΟ ΑΣΤΥΝΟΜΙΚΟΥΣ ΚΑΙ ΠΥΡΟΣΒΕΣ...\nΠΡΩΤΟΣ ΝΥΧΤΕΡΙΝΟΣ ΑΓΩΝΑΣ ΔΡΟΜΟΥ ΚΑΙ ΛΕΥΚΗ ΝΥΧΤΑ ΣΤ...\nΗμερίδα για τον Αθλητικό Τουρισμό και βραβεύσεις χ...\nΝΑΥΠΛΙΟ: ΑΛΚΚΥΟΝΗ. Ένα πουλί το είδος Αλκυόνη ψάχν...\nΔάκρυα συγκίνησης στο Ναύπλιο όταν δότης μυελού τω...\nΜΙΑ ΑΚΟΜΑ ΘΑΛΑΣΣΙΑ ΧΕΛΩΝΑ ΝΕΚΡΗ ΣΤΗΝ ΝΕΑ ΚΙΟ ΑΡΓΟΛ...\nΝΑΥΠΛΙΟ: ΕΛΛΗΝΟΒΡΕΤΑΝΙΚΟ ΣΥΜΠΟΣΙΟ ΓΙΑ ΤΟ BREXIT.\nΝΑΥΠΛΙΟ: ΦΘΙΝΟΠΩΡΙΝΑ ΜΠΑΝΙΑ.\nΜΙΑ ΝΤΟΥΖΙΝΑ ΠΑΝΕΜΟΡΦΑ ΦΛΑΜΙΝΓΚΟ ΣΤΟ ΝΑΥΠΛΙΟ.\nΝΑΥΠΛΙΟ: ΧΤΑΠΟΔΙ ΣΤΗΝ ΑΚΡΟΓΙΑΛΙΑ.\nΝΑΥΠΛΙΟ: ΑΙΦΝΙΔΙΑΣΤΙΚΟΣ ΕΛΕΓΧΟΣ ΤΟΥ ΛΙΜΕΝΙΚΟΥ ΣΕ Φ...\nΝΑΥΠΛΙΟ: ΦΘΙΝΟΠΩΡΙΝΗ ΚΑΛΟΚΑΙΡΙΑ.\nΝΑΥΠΛΙΟ: Η ΠΟΛΥΧΡΩΜΗ ΠΕΤΑΛΟΥΔΑ ΒΑΝΕΣΑ.\nΤα Goodys Burger House Ναυπλίου φιλοξενούν για 6η ...\nΚΟΡΙΝΘΙΑ: ΧΩΡΙΣ ΝΕΡΟ Η ΛΙΜΝΗ ΤΗΣ ΣΤΥΜΦΑΛΙΑΣ.\nΟρκωμοσία Νεοσυλλέκτων στο ΚΕΥΠ.\n«RUNNING ON WAVES» - ΤΟ ΕΝΤΥΠΩΣΙΑΚΟ ΙΣΤΙΟΦΟΡΟ ΣΤΟ ...\nΝΑΥΠΛΙΟ: ΚΟΚΚΙΝΟΛΑΙΜΗΣ ΤΟ ΑΗΔΟΝΙ ΤΟΥ ΧΕΙΜΩΝΑ! (ΒΙΝ...\nΓΕΡΑΚΙΝΑ ΣΤΟ ΝΑΥΠΛΙΟ.\nΟΡΚΩΜΟΣΙΑ ΤΗΣ 2017 E' ΕΣΣΟ ΣΤΟ ΚΕΜΧ ΝΑΥΠΛΙΟΥ.\nΝΑΥΠΛΙΟ: ΦΘΙΝΟΠΩΡΙΝΕΣ ΕΙΚΟΝΕΣ.\nΝΑΥΠΛΙΟ: ΑΝΘΙΣΜΕΝΗ ΜΕΝΤΑ.\nΝΑΥΠΛΙΟ: ΑΝΑΤΟΛΗ ΣΤΗΝ ΠΑΡΑΛΙΑ.\nΝΑΥΠΛΙΟ: ΟΙ ΤΟΥΡΙΣΤΕΣ ΤΟΥ ΦΘΙΝΟΠΩΡΟΥ.\nΑΓΩΝΕΣ ΠΟΔΗΛΑΣΙΑΣ ΤΩΝ SPECIAL OLYMPICS ΕΛΛΑΣ ΣΤΟ Ν...\nΑΡΓΟΛΙΔΑ: ΦΘΙΝΟΠΩΡΙΝΕΣ ΕΙΚΟΝΕΣ.\nΝΑΥΠΛΙΟ: ΦΘΙΝΟΠΩΡΙΝΕΣ ΠΕΤΑΛΟΥΔΕΣ.\nΣΥΝΕΔΡΙΟ ΓΙΑ ΤΟ ΤΟΥΡΙΣΜΟ ΚΑΙ ΤΗ ΝΑΥΤΙΛΙΑ ΣΤΟ ΝΑΥΠΛ...\nΠΑΡΟΥΣΙΑΣΤΗΚΕ ΣΤΟ ΝΑΥΠΛΙΟ ΤΟ ΒΙΒΛΙΟ ΤΟΥ ΔΗΜΗΤΡΗ ΒΛ...\nΑΡΓΟΛΙΔΑ: 29 ΠΟΔΗΛΑΤΙΚΗ ΣΠΑΡΤΑΚΙΑΔΑ.\nΤΕΡΜΑΤΙΣΜΟΣ ΤΟΥ «TOUR DU PELOPONNESE 2017» ΣΤΟ ΛΙΜ...\nΦθινόπωρο στην Κρήτη.\nΝΑΥΠΛΙΟ: ΔΕΙΛΙΝΟ ΣΤΗΝ ΠΟΛΗ.\nΝΑΥΠΛΙΟ: ΠΑΝΣΕΛΗΝΟΣ ΟΚΤΩΒΡΙΟΥ.\nΝΑΥΠΛΙΟ: ΑΚΑΝΘΩΔΗΣ ΑΚΡΙΔΑ.Μία ακανθώδηςακρίδα το ε...\nΝΑΥΠΛΙΟ: PIPEFISH (ΣΩΛΗΝΟΨΑΡΟ).\nΝΑΥΠΛΙΟ: ΠΑΓΚΟΣΜΙΑ ΗΜΕΡΑ ΤΩΝ ΖΩΩΝ.\nΜΕ ΦΟΝΤΟ ΤΗ ΚΑΣΤΡΟΝΗΣΙΔΑ ΜΠΟΥΡΤΖΙ.\nΣειρήνες Πολιτικής Άμυνας ήχησαν στο Ναύπλιο.\nΝΑΥΠΛΙΟ: ΠΕΤΑΛΟΥΔΑ PLEBICULA DORYLAS.\nΒοιωτικά Νέα (133)\nΗ φωτογραφία της Ημέρας (961)\nΙεροί Ναοί (4)\nΜητροπολίτης Αργολίδος Νεκτάριος. (37)\nΝέα Κίο Αργολίδος (88)


Λευκάδα: Βουτιά σε απέραντο γαλάζιο\nΔημοσίευση 22 Ιουλίου 2012, 08:38 / Ανανεώθηκε 27 Ιουνίου 2013, 14:55\nΗ Λευκάδα είναι το νησί που μαγεύει κάθε επισκέπτη του. Οι απέραντες κατάφυτες εκτάσεις, τα βαθυγάλαζα νερά του Ιονίου, ο λαμπερός ήλιος που λούζει με τις αχτίνες του το νησί τη μέρα και το γλυκό φως του φεγγαριού που κάθε βράδυ πλημμυρίζει τον ουρανό δημιουργούν το ιδανικό σκηνικό για ονειρεμένες διακοπές.\nΗ Λευκάδα είναι το νησί που μαγεύει κάθε επισκέπτη του. Οι απέραντες κατάφυτες εκτάσεις, τα βαθυγάλαζα νερά του Ιονίου, ο λαμπερός ήλιος που λούζει με τις αχτίνες του το νησί τη μέρα και το γλυκό φως του φεγγαριού που κάθε βράδυ πλημμυρίζει τον ουρανό δημιουργούν το ιδανικό σκηνικό για ονειρεμένες διακοπές. Η ιδιαιτερότητα της Λευκάδας έγκειται στο γεγονός ότι είναι το μοναδικό νησί που έχει οδική πρόσβαση, γι' αυτό και είναι γνωστό ως το στεριανό νησί.\nΗ Λευκάδα είναι ένα νησί με αστείρευτες φυσικές ομορφιές. Έχει αποκτήσει παγκόσμια φήμη, την οποία οφείλει κατά ένα μεγάλο ποσοστό στην αγάπη που έτρεφε προς το υπέροχο αυτό νησί ο Αριστοτέλης Ωνάσης.\nΗ Λευκάδα είναι η γενέτειρα του μεγάλου μας ποιητή Αριστοτέλη Βαλαωρίτη, ο οποίος εμπνεύστηκε και μεγαλούργησε στο νησί.\nΗ περιήγηση στο νησί αποτελεί μια πραγματική έκπληξη για κάθε ταξιδιώτη που αγαπά τα βαθιά καθαρά νερά του Ιονίου.\nΠαραλίες μοναδικής ομορφιάς όπως το Πόρτο Κατσίκι, το Κάθισμα, οι Εγκρεμνοί, ο Άγιος Νικήτας, το Νυδρί, τα Πευκούλια, η Σκάλα Γιαλού, ο Μύλος, το Αγιοφύλλι, ο Πόρος κερδίζουν τους λάτρεις της κολύμβησης για την καθαρότητα των ακτών και των κρυστάλλινων νερών τους και αποτελούν τις πιο πολυφωτογραφημένες παραλίες.\nΤα παραδοσιακά χωριά με τη νησιώτικη αρχιτεκτονική τους και η ζεστή φιλοξενία είναι τα πρώτα που συναντά ο επισκέπτης.\nΗ πόλη της Λευκάδας σύγχρονη και ταυτόχρονα παραδοσιακή αποτελεί έναν ενδιαφέρον προοριοσμό. Το ιστορικό κέντρο της διακρίνεται για το νησιώτικο χρώμα του και προσφέρεται για ατελείωτες βόλτες. Τα στενά πλακόστρωτα καντούνια που οδηγούν στις παλιές γειτονιές οδηγούν σε μουσεία και σε πανέμορφα ιστορικά κτίρια του νησιού. Πρέπει οπωσδήποτε να δείτε τους παραθαλάσσιους οικισμούς όσο και τα ορεινά χωριά που είναι κτισμένα μέσα στην καταπράσινη φύση.\nΤα πευκοδάση και οι απέραντοι ελαιώνες κυριαρχούν στην ορεινή και πεδινή Λευκάδα. Σπήλαια, καταρράκτες και πηγές με γάργαρα νερά είναι κάποιες από τις εκπληκτικές ομορφιές που θα δείτε και θα κρυφτούν στην φωτογραφική σας.\nΤο νησί φημίζεται και για τα περίφημα κεντήματα και υφαντά που κατασκευάζουν οι γυναίκες κυρίως στην περιοχή της Καρυάς.\nΣτις ταβέρνες του νησιού θα δοκιμάσετε το μπουρδέτο, το μπακαλιάρο μπιάνκο, τη μαριδόπιτα, το φρυγαδέλι, διάφορες πίτες και συνταγές της ελληνικής κουζίνας.\nΗ νυχτερινή διασκέδαση βρίσκεται κυρίως στη χώρα, αλλά γενικά χαρακτηρίζεται ως ήσυχο νησί.


“Παναθηναϊκός για μια ζωή” | ebasket.gr\nΚεντρική Basket League Παναθηναϊκός “Παναθηναϊκός για μια ζωή”\n“Παναθηναϊκός για μια ζωή”\nΔημοσίευση στις 31/01 18:25\nΟ Παναθηναϊκός επικράτησε στο “Νίκος Γκάλης” του Ολυμπιακού (30/01) με 72–59, για τη 15η αγωνιστική της Stoiximan.gr Basket League, με τον Κένι Γκάμπριελ να δηλώνει ότι η νίκη αυτή θα ανεβάσει την ψυχολογία της ομάδα τους, ενώ παράλληλα εξέφρασε και την επιθυμία του να μείνει για πολλά χρόνια στην ομάδα των “πρασίνων“.\nΑναλυτικά τα όσα είπε ο Κένι Γκάμπριελ στο Αθηναϊκό – Μακεδονικό Πρακτορείο Ειδήσεων και το Πρακτορείο Sport:\n“Μπαίνοντας στο παρκέ σε ένα τέτοιο παιχνίδι πρέπει να είχε μαχητής. Αν σταματήσεις να μάχεσαι θα βρεθείς στην πλευρά των ηττημένων. Απόψε ήμασταν σαν μία ομάδα πολεμιστών, που δεν κουράστηκε και πάλευε μέχρι το τέλος της αναμέτρησης.\nΜπορεί να μην μπήκαμε σωστά στην πρώτη περίοδο και να είχαμε πρόβλημα στο σκοράρισμα, αλλά η επίθεση πήρε μπροστά μέσα από την άμυνα μας και στη δεύτερη περίοδο δεν άργησε να έρθει η ανατροπή. Ωστόσο, πέρα από την ψυχολογική ενίσχυση, η αποψινή επιτυχία δεν σημαίνει τίποτα. Άλλωστε τον Ολυμπιακό θα τον βρούμε και πάλι στο δρόμο μας και συγκεκριμένα στα πλέι οφ, εκεί όπου θα κριθούν όλα. Θα πρέπει να συνεχίσουμε με τον ίδιο ρυθμό σε πρωτάθλημα και Euroleague, ενώ δεν πρέπει να αψηφήσουμε τον τελικό του κυπέλλου Ελλάδας.”\nΟι “πράσινοι” ευστόχησαν εχθές το βράδυ σε 12 τρίποντα, ενώ τελείωσαν την αναμέτρηση με ρεκόρ σε κλεψίματα (10 έναντι 0 του Ολυμπιακού). Τελικά που κρίθηκε το παιχνίδι από τα 6.75 ή από την πίεση στην άμυνα από την πρώτη “ερυθρόλευκη” πάσα;\n“Απόψε είχαμε τεράστια αυτοπεποίθηση. Σουτάραμε με όρεξη, πετύχαμε σπουδαία μακρινά σουτ, ενώ δώσαμε την ψυχή μας σε άμυνα και ριμπάουντ. Τρέχαμε σε κάθε φάση. Πήραμε το momentum. Θέλαμε να παίξουμε επιθετική άμυνα και το πετύχαμε. Αγωνιστήκαμε στο όριο του φάουλ και τα 10 κλεψίματα που είχαμε ήταν απόρροια της αμυντικής μας προσήλωσης.”\nΤο συμβόλαιο του Γκάμπριελ ολοκληρώνεται με τη λήξη της εφετινής αγωνιστικής περιόδου. Ωστόσο, η προσφορά του στην ομάδα έχει κάνει τον “πράσινο“ κόσμο να τον αγκαλιάσει, με τον ίδιο να μη διστάζει να εκφράζει την επιθυμία του.\n“Έχω γίνει ένα με τον Παναθηναϊκό κόσμο. Αν με θέλουν θα μείνω εδώ για πάντα. Η ατμόσφαιρα είναι τέλεια, ο κόσμος φανταστικός. Εν ολίγοις είμαι “Panathinaikos for life” (σ.σ. Παναθηναϊκός για μία ζωή).”\nΠροηγούμενο Τα… μαγικά του Τεόντοσιτς (vid)\nΕπόμενο Τέλος η Δεληγιάννη


Σ’ έναν κόκκο άμμου – dimart\nΣ’ έναν κόκκο άμμου\n20 Ιανουαρίου 2014 dimartblog Η φύση είναι τέχνη Σχολιάστε\nΗ φύση έχει αμέτρητους τρόπους για να μας εντυπωσιάσει και να μας μαγέψει με την ομορφιά της. Οι περισσότεροι από αυτούς είναι ορατοί δια γυμνού οφθαλμού· υπάρχουν, όμως, και οι περιπτώσεις που για να ανακαλύψεις τα μυστήρια της πρέπει να ξέρεις πώς να κοιτάξεις — ή, μάλλον, με τι να κοιτάξεις. Ένα παράδειγμα ανθρώπου που ξέρει πώς να κοιτάξει είναι ο φωτογράφος, επιστήμονας και εφευρέτης Dr. Gary Greenberg, ο οποίος βλέπει τα πάντα μέσα από το μικροσκόπιό του — και μάλιστα όχι ένα οποιοδήποτε μικροσκόπιο αλλά ένα υψηλής ευκρίνειας, τρισδιάστατο φωτομικροσκόπιο δικής του επινόησης.\nΒάζοντας λοιπόν στο μικροσκόπιο κόκκους άμμου και μεγεθύνοντάς τους από 100 έως 300 φορές ανακάλυψε μέσα τους μαγικούς κόσμους, πράγματα που δε φανταζόμαστε πως είναι δυνατόν να υπάρχουν μέσα σε κάτι τόσο μικροσκοπικό και φαινομενικά ομοιόμορφο. Οι φωτογραφίες του λειτουργούν ως μια υπενθύμιση ότι η άμμος πάνω στην οποία ξαπλώνουμε ή περπατάμε με τόση αδιαφορία είναι και μια μικροκάψουλα που κρύβει μέσα της αιώνες ή και χιλιετίες βιολογικής και γεωλογικής ιστορίας.\nDr. Gary GreenbergΜαρία ΤσάκοςΦωτογραφίαμακροφωτογραφία\nPrevious Post: Φεντερίκο Φελίνι, σκιτσογράφος\nNext Post: Όπως το πέρασμα ενός κομήτη